title: Baffininlahti

text:
Lahti on osa Luoteisväylää. Lahti on suuren osan vuotta sumun peitossa ja myös Labradorinvirran kuljettamat jäävuoret haittaavat merenkulkua.
Baffininlahtea yhdistää Atlantin valtamereen Davisinsalmi ja Pohjoiseen jäämereen Naresinsalmi.


title: Baffininlahti

text: Vuonna 1585 englantilainen löytöretkeilijä John Davis purjehti ensimmäisenä ihmisenä Baffininlahdelle. William Baffin (1584–1622) ja kävi seudulla 1614 Luoteisväylää etsiessään. Kaikkiaan hän teki viisi matkaa Pohjoiselle jäämerelle ja saavutti Baffininlahden vuonna 1616. Näiden matkojen aikana todistettiin, ettei Hudsoninlahti kuulu Luoteisväylän reittiin.


title: Baffininlahti

text: Kansainvälinen hydrografinen järjestö (IHO) määrittelee Baffininlahden rajat seuraavasti (1953):


title: Baffininlahti

text: Baffininlahtea ympäröiviä merialueita ovat IHO:n alueluokittelun mukaan Davisinsalmi etelässä, Luoteisväylät lännessä ja Lincolninmeri pohjoisessa.


title: MOB-vene

text: MOB-vene ("man over board" eli "mies yli laidan") on nopea pelastusvene, jota käytetään mies yli laidan -tilanteessa. SOLAS-yleissopimuksen (Safety Of Life At Sea) mukaan MOB-vene on kyettävä laskemaan nopeasti aluksen liikkuessa viiden solmun nopeudella. MOB-veneen miehistön on laivan sijainnista maailmalla riippuen yleisesti käytettävä joko pelastautumispukua tai AES-pukua (Antiexposure Suit). Miehistön tulee käyttää aina myös pelastusliivejä. Esimerkiksi merentutkimusalus "Arandalla" MOB-veneen miehittävät vahtiperämies, vahtimies sekä stopparimestari.


title: Viveka Eriksson

text: Viveka Eriksson (s. 18. elokuuta 1956) on ahvenanmaalainen poliitikko. Hän toimi Ahvenanmaan maakuntahallituksen maaneuvoksena vuosina 2007–2011.


title: Viveka Eriksson

text: Eriksson on Ahvenanmaan liberaalien puheenjohtaja vuodesta 2003 alkaen. Hän on ollut maakuntapäivien jäsen vuosina 1995–2007, joista vuosina 2001–2005 hän oli maakuntapäivien puheenjohtaja. Eriksson kannattaa Ahvenanmaalle omaa edustajaa Euroopan parlamenttiin.


title: Viveka Eriksson

text: Hänen puolisonsa on Olof Erland.


title: Kranjska Gora

text: Kranjska Gora (, ) on taajama Gorenjskan perinteisellä alueella luoteisessa Sloveniassa. Se on Kranjska Goran kunnan keskustaajama.


title: Kranjska Gora

text: Kaupungissa on 1 452 asukasta ja pinta-ala on 44,7 km.


title: Gökhan Inler

text: Gökhan İnler (s. 27. kesäkuuta 1984 Olten, Sveitsi) on sveitsiläinen jalkapalloilija, joka edustaa Turkin Superliigassa pelaavaa Başakşehiria. Hän on pelipaikaltaan keskikenttäpelaaja.


title: Gökhan Inler

text: İnlerillä on myös Turkin kansalaisuus. Hänen vanhempansa ovat turkkilaisia.


title: Gökhan Inler

text: İnler aloitti ammattilaisuransa Aaraun riveissä vuonna 2004. Vuonna 2006 hän siirtyi Zürichiin. Zürichin riveissä İnler saavutti kaksi liigamestaruutta. Vuodet 2007–2015 hän pelasi Italian Serie A:ssa, ensimmäiset neljä kautta Udinesessa ja jälkimmäiset neljä Napolissa. Hän oli voittamassa Napolissa kahta Italian cupin mestaruutta. Elokuussa 2015 İnler siirtyi Englannin Valioliigan Leicester Cityyn kolmivuotisella sopimuksella. Hän pelasi Leicesterin mestaruuteen päättyneellä kaudella 2015–2016 viidessä valioliigaottelussa, mikä oli minimimäärä, että hän sai Valioliigan mestaruusmitalin.


title: Gökhan Inler

text: Sveitsin maajoukkueessa İnler debytoi Venezuelaa vastaan syyskuussa 2006. Ensimmäisen maaottelumaalinsa hän teki Jamaikaa vastaan maaliskuussa 2007. MM-kilpailuissa hän pelasi kolme ottelua 2010 ja neljä ottelua 2014. Hän pelasi kolme ottelua EM-kilpailuissa 2008.


title: Hand of Blood EP: Live at Brixton

text: Hand of Blood EP: Live at Brixton on walesilaisen metalcore-yhtye Bullet for My Valentinen 6. elokuuta vuonna 2006 ensimmäinen live-EP, mutta kolmas kaiken kaikkiaan. SonyBMG:n julkaisema EP-Levy julkaistiin vain Saksassa. Se sisältää 2 kappaletta "Bullet for My Valentine" (UK) ja Hand of Blood (US) EP:ltä sekä kolme kappaletta The Poison albumilta. "Hand of Blood EP: Live at Brixton" on ennakkoesitys heidän debyytti DVD julkaisusta , mutta ääni muodossa.


title: Susan Blakeslee

text: Susan Blakeslee (s. 27. tammikuuta 1956) on ääninäyttelijä, joka tunnetaan parhaiten animaatiosarjasta Fairly Odd Parents, sekä ollessaan ilkeän äitipuolen leidi Tremainen äänenä elokuvissa "" ja "Tuhkimo 3 – Taikansa kutakin".


title: Susan Blakeslee

text: Blakeslee aloitti uransa 1990-luvun puolivälissä ja teki ensimmäisiä äänirooleja animaatioihin, kuten "Cow & Chicken" ja "Angry Beavers". Vuonna 2001 Blakeslee tuli tunnetuksi, kun hän sai ensimmäisen pääroolinsa "Fairly Odd Parentsista". Hän ääninäyttelee sarjassa Timmyn äitiä sekä haltiakummi Wandaa. Elokuvassa "Shrek kolmas" Blakeslee toimii ilkeän kuningattaren äänenä.


title: Susan Blakeslee

text: Blakeslee on tehnyt äänirooleja videopeliin "EverQuest II" sekä "Kingdom Hearts", "BioShock" - ja "God of War" -pelisarjoihin.


title: Sotilaskivääri m/39

text: Sotilaskivääri m/39 (lempinimiltään Ukko-Pekka tai Pystykorva) oli Suomen puolustusvoimien käyttämä versio Mosin Nagant M/91 -pulttilukkokivääristä. Sitä "valmistettiin" vanhoista osista kokoamalla noin 100 000 kappaletta.


title: Sotilaskivääri m/39

text: Aseen kaliiperi on 7,62x53R (muualla maailmassa suurin osa valmistetuista aseista ja patruunoista käyttää hiukan erilaisia mittoja sekä merkintää 7.62x54R). Aseessa on avotähtäimet: hahlo, jonka koroa voidaan säätää, sekä jyvä, jota voidaan säätää sivusuunnassa. Jyviä on korkeudeltaan erilaisia, jolloin piippu- ja tähtäinlinja saadaan säädettyä eri aseiden välillä identtiseksi, mikäli patruunan ominaisuudet ovat samat.


title: Sotilaskivääri m/39

text: Tukki on nykyaseisiin verrattuna pitkä ja ”full stock” -mallia. Puu toisaalta suojaa piippua, mutta vääntyillessään ja piippua taivuttaessaan voi aiheuttaa huomattavia osumavirheitä. 1930-luvulla perustetun erillisen tukkikomitean työn lopputuloksena m39:lla on ”pistooliperämallinen” tukki. Kantohihnalle m39:ssä on neljä eri kiinnityskohtaa, joiden avulla on optimoitu aseen kuljetusta kävellen, ratsastaen, pyöräillen ja hiihtäen. Pitkää tukkia on valmistettu eri puulajeista. Suomessa tyypillistä on tukkiin tehty liimattu jatkos.


title: Sotilaskivääri m/39

text: Vanhoja osia kierrätettiin ja alkuperäisten valmistajien tehdasmerkit, tai tilaajien vaakunat on lukkorungoista viilattu tai jyrsitty pois. Sota-ajan piiput olivat suomalaisia.


title: Sotilaskivääri m/39

text: Ukko-Pekka M39


title: Scottie Ray

text: Scott Ray (s. 4. kesäkuuta 1964 Milwaukee, Wisconsin) on yhdysvaltalainen ääninäyttelijä, joka on työskennellyt enimmäkseen 4Kids Entertainmentilla. Hän on muun muassa ääninäytellyt Silppuria Teini-ikäisissä mutanttininjakilpikonnissa ja dubannut englanniksi Zane Truesdalea Yu-Gi-Oh! GX:ssä.


title: In for a Penny – Raves & Faves

text: In for a Penny – Raves & Faves on Sladen vuonna 2007 julkaistu kokoelma-albumi.


title: Nuoret miehet

text: Nuoret miehet (engl. "Young Men") on Myöhempien aikojen pyhien Jeesuksen Kristuksen kirkossa toimiva apujärjestö, joka järjestää toimintaa 12-18-vuotiaille pojille ja nuorille miehille. Kaksitoistavuotiaina pojat voidaan vihkia Aaronin pappeuden alempaan asteeseen, diakoneiksi. Samalle he eroavat Alkeisyhdistyksestä ja liittyvät Nuoriin miehiin. Nuoret miehet mielletään lähinnä Aaronin pappeuden apujärjestöksi, jonka tehtävänä on auttaa nuoria miehiä kasvamaan pappeudessa. Järjestö perustettiin 1875 nimellä "Nuorten miesten valistuskerho".


title: Nuoret miehet

text: Nuoret miehet on järjestetty ryhmiin heidän pappeuden asteensa mukaan. Niinpä 12- ja 13-vuotiaat diakonit toimivat yhtenä ryhmänä, 14- ja 15-vuotiaat opettajat omanaan ja 16- ja 17-vuotiaat papit omanaan. 18-vuotiaana nuoret miehet vihitään yleensä Melkisedekin pappeuden virkaan vanhimmaksi, jolloin hänen jäsenyytensä Nuorissa miehissä päättyy. Tämä tapahtuu kuitenkin vasta, kun nuori mies on siihen itse valmis.


title: Nuoret miehet

text: Nuorten miesten toiminnan tarkoitus on lisätä nuorien hengellisyyttä ja auttaa heitä kasvamaan henkisesti ja hengellisesti. Järjestön tavoitteena on auttaa nuoria miehiä toteuttamaan Aaronin pappeuden ihanteita ja kasvattaa heitä Melkisedekin pappeuteen ja temppelitoimituksiin. Sen tavoitteena on myös ohjata nuoria miehiä lähtemään lähetystyöhön. Toiminnan päämääränä on myös kasvattaa nuoria miehiä isyyteen ja aviomieheksi sekä osoittamaan kunnioitusta naisille, äideille ja tyttärille.


title: Nuoret miehet

text: Nuoret miehet järjestävät vapaa-ajantoimintaa, joka usein on urheilu- tai kulttuuripainotteista. Myös seikkailutoimintaa, retkiä ja matkoja voidaan järjestää.


title: Nuoret miehet

text: Nuoret miehet tekevät yhteistyötä Nuorten naisten erilaisissa vapaa-ajan aktiviteeteissa ja palveluprojekteissa. Nuorille järjestetään esimerkiksi yhteisiä retkiä, illanviettoja ja tanssiaisia. Vaarnan alueella järjestettävät nuorten yhteiset konferenssit (Suomessa yleensä nimellä Rautakaide) ovat tärkeä toimintamuoto nuorille.


title: Nerses V

text: Nerses V (k. 13. helmikuuta 1857) toimi Armenian katolikoksena vuosina 1843–1857. Ennen valintaansa hän oli toiminut Bessarabian primaattina ja oli kunnostautunut monipuolisesti, kehittäen muun muassa koulutusta ja taloutta ja rakennuttaen, Olipa hän kunnostautunut jopa sodankäynnissä, ollen johtamassa yhdessä Venäjän armeijan kanssa Jerevanin vapauttanutta armenialaisosastoa. Nerses oli ensimmäinen katolikos, jonka valinnalle haettiin vahvistus Venäjän tsaarilta. Hänen virkaanvihkimyksensä järjestettiin 8. toukokuuta 1845 ja sen toimittamiseen osallistui neljätoista piispaa ja 111 pappia ja sitä seuranneelle juhla-aterialle osallistui 1950 henkeä.


title: Nerses V

text: Katolikoksena Nerses oli suosittu ja kehitti Armenian oloja niin kirkollisesti kuin myös poliittisesti, sotilaallisesti ja koulutuksellisesti. Hänen työnsä kuitenkin keskeytyi yllättäen, kun hänet löydettiin kuolleena 13. helmikuuta 1857 kädessään sulkakynä ja edessään Venäjän sisäministeriölle osoitettu keskeneräinen kirje. Häntä seurasi katolikoksena Matteos I.


title: Kversetiini

text: Kversetiini on flavonoidi, ja se kuuluu polyfenolisen rakenteensa vuoksi tarkemmin flavonoleihin. Kversetiini on luonnollinen antihistamiini ja voimakas antioksidantti. Lisäksi kversetiini kelatoi kationeja, siirtymämetalleista etenkin rautaa ja estää siten niiden kautta tapahtuvat vapaita radikaaleja synnyttävät Fenton-reaktiot. Yhdiste esiintyy semiokemikaalina eliöiden viestinnässä.


title: Kversetiini

text: Kversetiini muodostuu kasveissa fenyylialaniinista.. Se on 2-fenyyli-1,4-bentsopyronin (flavoni) polyhydroksiloitu johdannainen (3,3',4',5,7-pentahydroksi-flavoni), jonka IUPAC nimi on 3,3',4',5,7-pentahydroksi-2-fenyylikromen-4-oni.


title: Kversetiini

text: Kversetiini on monien flavonoidiglykosideihin luokiteltavien glykosidien aglykoni eli runko, johon kyseiseen luokkaan kuuluvien aineiden, esimerkiksi sitrushedelmistä löytyvien rutiinin ja kversitriinin, sokeriosat eli glykonit kiinnittyvät.


title: Kversetiini

text: Kversetiini on myrkyllinen. Normaalin ruokavalion sisältämissä määrissä sen ei kuitenkaan tiedetä olevan myrkyllinen. Kversetiinin LD50 on hiirellä ja rotalla suun kautta noin 160 mg/kg, mutta sen vaikutuksia ihmiseen ei ole vielä täysin tutkittu. Kversetiini on eläinkokeissa aiheuttanut syöpää, lisääntymishäiriöitä ja sillä on ollut mutageeninen vaikutus . Kversetiinillä on havaittu mutageeninen vaikutus bakteereihin.


title: Kversetiini

text: Kversetiini on mitokondriaalisen ATPaasin estäjä, eli se pysäyttää soluhengityksen, sekä vahva n estäjä, eli se estää soluviestintään liittyvää solun signaalitien uudelleenärsyyntymistä.


title: Kversetiini

text: Kversetiini on MAO-estäjä, eli se on myrkyllinen tiettyjen lääke- ja ruoka-aineiden kanssa. Kversetiinin ei tiedetä olevan karsinogeeninen hoidossa käytettävinä annoksina, vaikka kversetiini on mutageeninen in vitro.


title: Kversetiini

text: Muiden flavonoidien tavoin, kversetiinin antioksidanttisen vaikutuksen ansiosta se tuhoaa vapaita radikaaleja, ja se salpaa monia tulehdusreaktioihin liittyviä proteiineja sekä estää monien bakteerilajien, virusten ja alkueliöiden kasvua tai tappaa ne.


title: Kversetiini

text: Kvertsiini-flavonoidit estävät histamiinin eritystä (luonnollinen "antihistamiini").


title: Kversetiini

text: Kversetiinillä ei ole osoitettu olevan syöpiä ennalta ehkäisevää tai hoitavaa vaikutusta.


title: Kversetiini

text: Koeputkikokeissa on kuitenkin havaittu lupaavia syövän syntyä ja kasvua estäviä vaikutuksia:Koska COMT-genotyyppi on yhdistetty rintasyöpäriskiin ja kversetiiniä sisältävä vihreä tee alentaa riskiä, kversetiini voi vähentää riskiä sairastua rintasyöpään.


title: Kversetiini

text: Kversetiini voi solun sisäistä rautaa kelatoimalla nostaa verisuonten kasvua edistävän HIF1:n (hypoksian indusoima faktori 1) pitoisuutta, mikä olisi kasvainten yhteydessä haitallista. Toisaalta kyseinen raudan sitominen myös estää solujen jakautumista. Lisäksi kversetiini estää HIF1:n kerääntymistä ja sen vaikutuksia solujen tumaan mekanismilla, joka liittyy sen vaikutuksiin MAPK-reitillä.


title: Kversetiini

text: Kversetiini on lisäksi monoamiini-oksidaasi-A-entsyymin ja heikko MAO-B-entsyymin estäjä.


title: Kversetiini

text: Vaikuttamalla COMT:n ja MAO:n toimintaan, kversetiini lisää L-Dopan aiheuttamaa hyötyvaikutusta Parkinsonin taudin hoidossa nostamalla aivojen dopamiinin pitoisuutta.


title: Kversetiini

text: Ehdotettu toimintamekanismi on seuraava: Syövissä tavataan yleensä monien geenien (onkogeenien, perimänkorjausproteiinien ja reseptoreiden) hypermetylaatiota/vaimennusta, kversetiinin vaikutus voi olla sitä estävä, tai jopa hypometylaatiota aiheuttava. COMT käyttää s-adenosyylimetioniinia (SAM) metyyliryhmän lähteenään, SAMia käyttää myös muita metyylitransferaaseja, esimerkiksi DNA-metyylitransferaaseja (DNMT), joiden tarkoitus on "hiljentää" geenien säätelyalueitten promoottorialueita (katso epigenetiikka). Kversetiini voi inhiboida DNMT-proteiineja estäen hypermetylaatiota joko suoralla tai epäsuoralla mekanismilla. Epäsuorassa mekanismissa kversetiinin kaltaiset molekyylit toimisivat COMT:n substraattina, jolloin SAM ehtyy ja siitä syntyvän s-adenosyylihomokysteiinin (SAH) pitoisuus kasvaa. SAH on voimakas DNMT:n nonkompetitiivinen inhibiittori jo alhaisissa pitoisuuksissa (IC50 0,34 µM), jonka vaikutus kasvaa magnesiumin läsnä ollessa. Kversetiini voi olla myös suora kompetitiivinen DNMT:n inhibiittori korkeammissa pitoisuuksissa [IC50 1,6 µM COMT:n läsnä ollessa, IC50 >20 µM COMT:n poissa ollessa) magnesiumin voimistaessa vaikutusta.


title: Kversetiini

text: Kversetiini pidensi tutkijoiden lempimatojen C. elegansien elinikää 15 prosenttia ja kohensi niiden stressinkestävyyttä vapaita radikaaleja vastaan tavalla, joka ei johtunut pelkästään antioksidanttivaikutuksesta. Samanlaisia tuloksia on saatu aiemmin leivinhiivalla ("Saccharomyces cerevisiae"), jonka "kronologinen elinikä" pidentyi 60 prosenttia, samoin lisääntyi stressikestävyys.


title: Kversetiini

text:
Kversetiini imeytyy suun kautta nautittuna kapseleista ja ainakin marjoista nopeasti suoliston yläosan kautta elimistöön, jossa sen puoliintumisaika on noin 15–18 tuntia. Kversetiinin hyötysuhde vaihtelee tutkimuksesta riippuen 17% ± 15 ja 52% ± 15 välillä. Kversetiiniä on havaittavissa 15 minuuttia nauttimisen jälkeen, ja sen pitoisuus saavuttaa huippunsa plasmassa noin 1,9–4,9 tuntia nauttimisen jälkeen. Sitä voi esiintyä veressä 3-O-glukuronideina, sulfaatteina tai molempina.
Kversetiini voi hapettua flavonoli-2,4-oksigenaasin katalysoimana 2-protokatekoyylifloroglukinolikarboksilaatiksi menettäen aktiivisuutensa.Kversetiinin antioksidanttiominaisuus ei todennäköisesti tapahdu (pelkästään) perinteisen vedyn luovutuksen muodossa kuten tapahtuu esim. c-vitamiinilla, vaan perustuu proteiinien toimintaan vaikuttamisen kautta. Koska kversetiini ja useat muut flavonoidit ovat rakenteeltaan adenosiinitrifosfaattia (ATP) muistuttavia, vaikutukset välittyvät todennäköisemmin tämän "ATP mimeettisen" vaikutuksen vuoksi proteiineissa, jotka käyttävät ATP:a toimintaansa. Vaikutuskohteisiin kuuluu proteiini- ja lipidikinaaseja, joista mainittavimmat ovat fosfoinositidi-3-kinaasi (PI3-kinaasi), AKT/proteiinikinaasi B, tyrosiinikinaasit, proteiinikinaasi C ja kasvutekijöiden aktivoimat proteiinikinaasit (MAPK). Kversetiinin vaikutukset alkavat nanomoolien pitoisuuksissa ja muuttuvat mahdollisesti haitallisiksi yli 10 mikromoolien pitoisuuksissa. ei kuitenkaan todennäköisesti ole kliinisesti merkittävä, koska seerumin pitoisuutta on hankalaa nostaa yli 10 mikromoolin pitoisuuksiin ruuansulatuskanavan kautta annosteltuna.


title: Matteos I

text: Matteos I (k. 1865) toimi Armenian katolikoksena vuosina 1858–1865. Ennen valintaansa hänet tunnettiin älykkäänä ja vapaamielisenä sekä loisteliaana kirjoittajana, mutta hänen tultuaan valituksi heinäkuussa 1858 hänen käytöksensä muuttui kummalliseksi. Hän olisi halunnut ensin vihkimisen suoritettavaksi lokakuussa, jolloin olisi ollut viileämpää, mutta muuttikin äkkiä mieltään, ja vihkimys suoritettiin eräänä lauantaina pienimuotoisesti, ilman ehtoollisjumalanpalvelusta ja vähällä väellä.


title: Matteos I

text: Aluksi Matteoksen kausi näytti sujuvan hyvin, sillä hän tiedusteli piispanistuimen sijaintipaikan luostarin munkkien tarpeita ja näiden pyydettyä vaatteita, kynttilöitä, ruokaa ja hiiliä hän heti järjesti niitä. Armenian ilmasto kuitenkin oli hänelle ilmeisesti vastenmielinen, sillä hän tuskaili maan hellettä ja olisi halunnut matkustaa entiseen kotikaupunkiinsa Konstantinopoliin raittiimpaan ilmaan. Venäjän tsaari ei kuitenkaan antanut matkustuslupaa, jolloin Matteos alkoi oikutella ja sulkeutui välillä pitkiksi ajoiksi huoneeseensa, mikä pilasi kirkon sisäisen ilmapiirin. Niinpä, kun Matteos I kuoli syksyllä 1865, häntä ei haudattu muiden katolikosten joukkoon, vaan hänet haudattiin Pyhän Gaianen luostarin pihalle "kuin ruttotautinen". Häntä seurasi katolikoksena Kevork IV Konstantinopolilainen.


title: Daniel Gygax

text: Daniel Gygax (s. 28. elokuuta 1981 Zürich, Sveitsi) on sveitsiläinen jalkapalloilija, pelipaikaltaan keskikenttäpelaaja.


title: Daniel Gygax

text: Gygax edustaa tällä hetkellä Sveitsin Axpo Super League:n Luzernia ja lukeutuu myös Sveitsin maajoukkueen vakionimiin.


title: Daniel Gygax

text: Gygax aloitti ammattilaisuransa Zürichin riveissä vuonna 1998. Hän on edustanut kotimaassaan myös Aarauta. Lillen riveihin Gygax siirtyi vuonna 2005. Vuonna 2007 hän siirtyi Metziin, jonka riveissä hän teki viisi maalia 21 ottelussa. Vuonna 2010 hän siirtyi sveitsiläiseen FC Luzerniin, jossa Gygax pelaa numerolla 11.


title: Daniel Gygax

text: Sveitsin maajoukkueessa Gygax debytoi vuonna 2004. Hän on kuulunut Sveitsin joukkueeseen vuoden 2004 EM-kisoissa ja vuoden 2006 MM-kisoissa.


title: Toinen maisema

text: Toinen maisema on kosketinsoittaja Jukka Gustavsonin yhdeksäs sooloalbumi, joka julkaistiin 22. helmikuuta 2006. Levyllä soittaa Gustavsonin Hottoe-yhtye, joka on jatkumoa 1970- ja 1980-lukujen vaihteessa toimineelle Sahti-yhtyeelle, jossa soittivat Gustavsonin lisäksi Pekka Hedkrok, Pekka Nylund, Harri Vainikka ja Silvo Korhonen, joista jälkimmäinen vaihtui myöhemmin Pekka Suvantoon. Hottoe-yhtyeen kokoonpanossa Hedkrok ei ole mukana. Yhtye on soittanut joitain keikkoja vuosina 1999-2001. Nylund, Vainikka ja Suvanto soittavat myös Gustavsonin albumilla Toden toistoa.


title: Toinen maisema

text: Kaikki kappaleet säveltänyt ja sanoittanut Jukka Gustavson, ellei toisin mainittu.


title: Gelson Fernandes

text: Gelson Fernandes (s. 2. syyskuuta 1986 Praia, Kap Verde) on sveitsiläinen jalkapalloilija, pelipaikaltaan puolustava keskikenttäpelaaja. Hän edustaa Ranskan Ligue 1:ssä pelaavaa Stade Rennais'tä ja kuuluu myös Sveitsin maajoukkueeseen.


title: Gelson Fernandes

text: Fernandes aloitti ammattilaisuransa Sionin riveissä vuonna 2004. Hän pelasi seurassa kaksi kautta toiseksi korkeimmalla sarjatasolla Challenge Leaguessa ja kauden 2006–2007 Sveitsin superliigassa. Hän voitti Sveitsin cupin 2006. Hän pelasi Sionissa neljä ottelua UEFA Cupissa (karsintapelit mukaan lukien). Hän siirtyi Englannin Valioliigan Manchester Cityyn vuonna 2007. Hän pelasi Cityssä kahden kauden aikana 43 valioliigaottelua, joissa teki kolme maalia, sekä kahdeksan UEFA Cupin ottelua.


title: Gelson Fernandes

text: Fernandes siirtyi Saint-Étienneen kesällä 2009, ja pelasi 33 Ranskan pääsarjan ottelua kaudella 2009–2010. Seuraavan kauden hän oli lainalla italialaisessa Chievo Veronassa, jossa teki kaksi maalia pelaamissaan 29 Serie A -ottelussa. Syyskauden 2011 hän pelasi lainalla Englannin mestaruussarjan Leicesterissä (15 ottelua, yksi maali) ja kevään 2012 Serie A:n Udinesessa (16 ottelua, yksi maali).


title: Gelson Fernandes

text: Fernandes siirtyi Portugalin superliigan Sportingiin kesällä 2012. Hän pelasi seurassa vain kuusi Portugalin pääsarjaottelua ja yhtä monta Eurooppa-liigan ottelua. Kevätkauden 2013 hän oli lainalla Sionissa pelaten 14 Sveitsin superliigan ottelua. Hän siirtyi saksalaiseen SC Freiburgiin kesällä 2013 ja pelasi seuraavalla kaudella 30 bundesliigaottelua, joissa teki yhden maalin, ja viisi Eurooppa-liigan ottelua. Kesällä 2014 hän siirtyi Stade Rennais'iin. Seuraavien kahden kauden aikana hän pelasi seurassa yhteensä 66 Ranskan pääsarjaottelua, joissa teki yhden maalin.


title: Gelson Fernandes

text: Fernandes pelasi yhdeksän ottelua Sveitsin alle 21-vuotiaiden maajoukkueessa vuosina 2006–2007. Sveitsin maajoukkueessa hän debytoi maaottelussa Alankomaita elokuussa 2007. Ensimmäisen maaottelumaalinsa hän teki Moldovaa vastaan maaliskuussa 2009.


title: Gelson Fernandes

text: Fernandes pelasi Sveitsin kaikki kolme ottelua EM-kilpailuissa 2008 sekä MM-kilpailuissa 2010, jossa teki Sveitsin 1–0-voittomaalin ottelussa Espanjaa vastaan. MM-kilpailuissa 2014 hän pelasi yhdessä ja EM-kilpailuissa 2016 kolmessa ottelussa. Hän on pelannut 27. kesäkuuta 2016 mennessä yhteensä 58 A-maaottelua, joista 26 avauskokoonpanossa. Maaottelumaaleja hän on tehnyt kaksi.


title: Naantalin teatteri

text: Naantalin teatteri on Naantalin Teatteriyhdistys ry:n ylläpitämä harrastajateatteri. Se on perustettu vuonna 1984. Teatteri toimii Naantalin kaupungilta vuokratuissa tiloissa osoitteessa Henrikinkatu 7. Kesäisin Naantalin teatteri on esittänyt kesäteatteriesityksiä vanhan raatihuoneen pihapiirissä, museon pihassa, kirkonmäellä ja vanhassa Kailon kesäteatterissa. Naantalin teatterilla on myös oma siirrettävä kesäteatterilava Dramatöörit, jota käytettiin ensimmäisen kerran vuonna 2010.


title: Naantalin teatteri

text: Vuosittain teatterilla on noin 60 teatteriesitystä ja 4–5 ensi-iltanäytelmää. Naantalin teatteri on niin sanottu täysipainoinen teatteritalo, jossa toimivat niin lasten-, nuorten kuin aikuistenkin teatteritoiminnot yhteisen teatteriyhdistyksen alaisuudessa. Yhdistyksessä on lähes kaksisataa jäsentä ja se kuuluu jäsenenä Suomen Harrastajateatteriliittoon. Se on myös Naantalin Kulttuuritaloyhdistyksen perustajajäsen ja tekee yhteistyötä lukuisten paikallisten kulttuuri- ja taidejärjestöjen sekä Naantalin kaupungin kanssa. Teatterin ohjaajat opettavat muun muassa lasten teatteri-ilmaisua Naantalin Opistossa. Ohjelmistopolitiikassaan Naantalin teatteri pyrkii kattamaan mahdollisuuksien mukaan kaikki näytelmätyylit ja rohkenee hakea ohjelmistoonsa myös ulkomaisia, ennen Suomessa esittämättömiä näytelmiä. Naantalin Teatteri on palkittu Naantalin kaupungin taidepalkinnolla 2001, Rannikkoseutulehden Antti-patsaalla 2005 ja teatterinjohtaja Naantalin Yrittäjänaisten "Vuoden tuikku" -palkinnolla 2004. Teatterinjohtajana on toiminut vuodesta 1995 vuoteen 2011 saakka Mikko Kuitunen ja 2011 alkaen Teija Söderholm. Naantalin teatterin vakituisina ohjaajina toimivat Teija Söderholm ja Katariina Salonen ja Mikko Kuitunen. Vuosittain teatterissa työskentelee 1–2 vierailevaa ohjaajaa. Talvella 2018 teatterissa aloitti toiminnan myös ns. senioriryhmä joka toteuttaa lähinnä eläkeläisille suunnattua päivällä esitettävää ohjelmistoa.


title: Naantalin teatteri

text:
Teatteri on tehnyt viime vuosina merkittävää yhteistyötä naantalilaisten musiikkiyhtyeiden Esmucé-viihdeorkesterin ja Voltage-rockyhtyeen kanssa. Keväällä 2012 toteutettiin yhteisesityksenä Turun VPK:n puhallinorkesterin kanssa Sam Sihvon Jääkärin morsian. Teatteri toimii myös yhtenä järjestävänä osapuolena naantalilaisen kulttuurisyksyn "Kun hämärtää" -tapahtumassa yhdessä paikallisten kuorojen, kaupungin ja seurakunnan kanssa. Teatteri tekee laajaa yhteistyötä erilaisten järjestöjen ja koulujen kanssa auttamalla heitä tapahtumiensa tekniikassa ja puvustamisessa.
Teatteri käyttää esityksissään myös hyvin paljon paikallisten säveltäjien teatterille säveltämää musiikkia. Muun muassa näytelmä 7-laaksoa perustui naantalilaisen Tuula Kuitusen sävellyksiin ja Bahá'í-kirjoituksiin. Myös paikallisten kirjoittajien näytelmätekstejä on usein tuotu näyttämölle, Näistä mainittakoon Tuulikki Soinin, Anna-Maija Dieckmanin ja Katariina Salosen tekstit sekä Mikko Kuitusen ja Kari Villbergin viihdekäsikirjoitukset.


title: Naantalin teatteri

text: Marraskuisella Naantalin runoviikolla teatteri vie runoja ja lauluja busseihin, päiväkoteihin, vanhainkoteihin, sairaaloihin, ravintoloihin, kahviloihin ja lähes minne tahansa. Teatteri on tehnyt esiintymismatkoja Viron Haapsaluun sekä kotimaassa Raumalle, Ouluun, Lappeenrantaan, Tampereelle ja Turkuun.


title: Naantalin teatteri

text: Kesällä 2010 Naantalin Teatteri sai käyttöönsä siirrettävän teatterilavan. Lava voidaan kuljettaa pakettiauton vetämänä sopivaan esiintymispaikkaan. Siirrettävällä lavalla on tehty useina kesinä esiintymiskiertueita lähikunnissa.


title: Naantalin teatteri

text: Naantalin Teatteri on ottanut myös käyttöön dramatööri-nimikkeen, joka myönnetään ansioituneelle, taitavalle ja sitoutuneelle teatteritaiteen harrastajalle. Hän voi olla näyttelijä, ohjaaja, lavastaja, puvustaja, tuottaja jne. yleensä hän toimii monipuolisesti eri teatteritaiteen alueilla.


title: Naantalin teatteri

text: Järjestysnumero - vuosi - näytelmä - kirjoittaja - ohjaaja


title: Naantalin teatteri

text: 132. 2019 Taivaantulet, Timo Parvela, Kari Väänänen, Teija Söderholm


title: Naantalin teatteri

text: 131. 2019 Rölli ja metsänhenki, Allu Tuppurainen, Katariina Salonen


title: Naantalin teatteri

text: 130. 2019 Pääkallokiitäjät, Janne Mäkitalo, Valtteri Roiha


title: Naantalin teatteri

text: 129. 2018 Taiteilija, Rauno Tirri, Teija Söderholm


title: Naantalin teatteri

text: 128. 2018 Naantalin Aurinko, Raoul Roine, Teija Söderholm


title: Naantalin teatteri

text: 127. 2018 Kaiken takana on nainen, Tina Brännare, Eppu Nuotio, Teija Söderholm


title: Naantalin teatteri

text: 126. 2018 Huru ukot, Helena Anttonen, Mikko Kuitunen


title: Naantalin teatteri

text: 125. 2018 Ella ja kaverit teatterissa, Timo Parvela, Teija Söderholm


title: Naantalin teatteri

text: 124. 2018 Murha mielten mukaan, Joel Elstelä, Teija Söderholm


title: Naantalin teatteri

text: 123. 2017 VeriNais, Katariina Salonen, Teija Söderholm


title: Naantalin teatteri

text: 122. 2017 Omat koirat, Pirkko Saisio, Teija Söderholm


title: Naantalin teatteri

text: 121. 2017 Hrlppoo rahaa, Ville Kurki, Teija Söderholm


title: Naantalin teatteri

text: 120.2017 Aikamatka, Katariina Salonen, Katariina Salonen


title: Naantalin teatteri

text: 119. 2016 Prinssi ja kerjäläispoika, Mark Twain, Sirpa Kauppinen


title: Naantalin teatteri

text: 118. 2016 Kiljusen herrasväki yllättyy, Jalmari Finne, Teija Söderholm


title: Naantalin teatteri

text: 117. 2015 Kolme iloista rosvoa, Thorbjörn Egner, Teija Söderholm


title: Naantalin teatteri

text: 116. 2015 Vanhan ruhtinaan rakkaus, Dostojevski, Jaakko Kuusi


title: Naantalin teatteri

text: 115. 2015 Ei saa taikoa!, Katariina Salonen, Teija Söderholm


title: Naantalin teatteri

text: 114. 2014 Kadonneen kaulakorun arvoitus (ryhmäläht.), Teija Söderholm, Tarja Agiander


title: Naantalin teatteri

text: 113. 2014 Keinulauta, Timo Parvela, Teija Söderholm


title: Naantalin teatteri

text: 112. 2014 Sydämeni laulu, Henrik Timonen, Teija Söderholm


title: Naantalin teatteri

text: 111. 2013 Katu täyttyy askelista, Juice Leskinen,  dram. + ohj. Teija Söderholm


title: Naantalin teatteri

text: 110.  2013 Onnen maa, Markku Pölönen, Heikki Kujanpää, Teija Söderholm


title: Naantalin teatteri

text: 109. 2013 Ihmemaa Oz, L.Frank Baum, suom.+ dram. Emmi Hiivola, Teija Söderholm


title: Naantalin teatteri

text: 108. 2013 Kuin tuhka tuuleen, Panu Raipia & Rauli Jokelin, Teija Söderholm


title: Naantalin teatteri

text: 107. 2013 Urpo ja Turpo ja Ihanaa! Hannele Huovi, Emilia Söderholm


title: Naantalin teatteri

text: 106. 2012 Irti minusta, Virpi Haatainen, Teija Söderholm


title: Naantalin teatteri

text: 105. 2012  Kova leikki, Tuulikki Kankaanpää, Emmi Hiivola


title: Naantalin teatteri

text: 104. 2012 Punahilkka, Simo Tamminen, Teija Söderholm, Emmi Hiivola


title: Naantalin teatteri

text: 103. 2012  Jääkärin morsian, Sam Sihvo, Sirpa Kauppinen


title: Naantalin teatteri

text: 102. 2011 Kato, sisko ja sen veli, Neil Hardwick, Teija Söderholm


title: Naantalin teatteri

text: 101. 2011 Myrskyluodon Maija, Anni Blomqvist, Jussi Helminen, Teija Söderholm


title: Naantalin teatteri

text: 100. 2011 Ella ja Paterock, Timo Parvela, Pentti Rasinkangas, Teija Söderholm


title: Naantalin teatteri

text: 99. 2011 Notre Damen kellonsoittaja, Victor Hugo, Emmi Hiivola


title: Naantalin teatteri

text: 98. 2010 Mia  F20,9 , Emmi Hiivola ja Liina Turtonen


title: Naantalin teatteri

text: 97. 2010 Esteri - Ruma Ankanpoikanen, Juha Vuorinen, Teija Söderholm


title: Naantalin teatteri

text: 96. 2010 Pirtua, pirtua, Tapio Parkkinen, Teija Söderholm


title: Naantalin teatteri

text: 95. 2010 Hermanni Hulukkosen mualima, Aapeli, Teija Söderholm


title: Naantalin teatteri

text: 94. 2009 Varsinaissii suomalaissii, koonnut ja ohj. Teija Söderholm


title: Naantalin teatteri

text: 93. 2009 Äiti laihduttaa, Rosa Liksom, Teija Söderholm


title: Naantalin teatteri

text: 92. 2009 Veteraani, Aimo Vuorinen, Teija Söderholm


title: Naantalin teatteri

text: 91. 2009 Reissumies, Tauno Yliruusi, Sirpa Kauppinen


title: Naantalin teatteri

text: 90. 2009 Viluluodon lähteellä, Mikko Kuitunen


title: Naantalin teatteri

text: 89. 2009 Todellinen prinsessa, H.C. Andersen, Emmi Hiivola


title: Naantalin teatteri

text: 88. 2009 Aladdin ja Taikalamppu, Panu Raipia, Mikko Kuitunen


title: Naantalin teatteri

text: 87. 2008 Syrjäytymisvaarassa ruma ankanpoikanen, H.C Andersen, Eppu Normaali, Teija Söderholm


title: Naantalin teatteri

text: 86. 2008 Hirviöt, Outi Nyytäjä, Teija Söderholm


title: Naantalin teatteri

text: 85. 2008 Uuno Turhapuro ja viimeinen tuomio, Pertti "Spede" Pasanen, Jari Hilska


title: Naantalin teatteri

text: 84. 2008 Koko kaupungin Vinski, Aapeli, Teija Söderholm


title: Naantalin teatteri

text: 83. 2008 Pinokkio, Carlo Collodi, Teija Söderholm ja Mikko Kuitunen


title: Naantalin teatteri

text: 82. 2007 Sodan ja rauhan runot, Mikko Kuitunen, Teija Söderholm


title: Naantalin teatteri

text: 81. 2007 Rakas Lotta, Inkeri Kilpinen, Sirpa Kauppinen


title: Naantalin teatteri

text: 80. 2007 Nuorna...Nuorena, koonnut ja ohj. Teija Söderholm


title: Naantalin teatteri

text: 79. 2007 Mona, Mark Perry, Mikko Kuitunen


title: Naantalin teatteri

text: 78. 2007 Hannu ja Kerttu, Jussi Helminen, Teija Söderholm


title: Naantalin teatteri

text: 77. 2006 Katu täyttyy askelista ja unelmista, Juice Leskinen, Teija Söderholm


title: Naantalin teatteri

text: 76. 2006 Meidän Herramme muurahaisia, Aapeli, Teija Söderholm


title: Naantalin teatteri

text: 75. 2006 Momo, Michael Ende, Teija Söderholm


title: Naantalin teatteri

text: 74. 2006 Elämää ja erotiikkaa, Kari Villberg, Mikko Kuitunen, Mikko Kuitunen


title: Naantalin teatteri

text: 73. 2006 Peppi Pitkätossu, Astrid Lindgren, Teija Söderholm


title: Naantalin teatteri

text: 72. 2005 Tuuli paiskoo rakkauden ovia, Aino Räty-Hämäläinen, Mikko Kuitunen, Teija Söderholm


title: Naantalin teatteri

text: 71. 2005 Monologi tupakan vahingollisuudesta, Anton Tsehov, Tommi Vääri


title: Naantalin teatteri

text: 70. 2005 Kiljusen herrasväki, Jalmari Finne, Teija Söderholm


title: Naantalin teatteri

text: 69. 2005 Ollin pakinoita, pakinoitsija Olli, Teija Söderholm


title: Naantalin teatteri

text: 68. 2005 Pikku Pietarin piha, Aapeli, Teija Söderholm


title: Naantalin teatteri

text: 67. 2005 Troilus ja Cressida, Shakespeare, Karim Tsarkov


title: Naantalin teatteri

text: 66. 2005 Krokotiili Gena, Eduard Uspenski, Mikko Kuitunen


title: Naantalin teatteri

text: 65. 2004 An' yks vaivane silakka, Mikko Kuitunen


title: Naantalin teatteri

text: 64. 2004 Luostarin juurella, Maijaliisa Dieckmann, Teija Söderholm


title: Naantalin teatteri

text: 63. 2004  Lätyt Hillolla Pekka Töpöhäntä,  Gösta Knutsson,  Mikko Kuitunen


title: Naantalin teatteri

text: 62. 2004  Liisa Ihmemaassa, Teija Söderholm


title: Naantalin teatteri

text: 61. 2003 Vain pimeässä näkyvät tähdet, Maaria Leinonen, Teija Söderholm


title: Naantalin teatteri

text: 60. 2003  Saiturin joulu, Charles Dickens, Pauli Mahlamäki


title: Naantalin teatteri

text: 59. 2003 Hymyilevä Apollo, Eino Leino, dram. ja ohj. Teija Söderholm


title: Naantalin teatteri

text: 58. 2003  Seitsemän laaksoa, Tuula Kuitunen, Mikko Kuitunen


title: Naantalin teatteri

text: 57. 2003  Pyhän Birgitan kellot, Maijaliisa Dieckmann, Teija Söderholm, Mikko Kuitunen


title: Naantalin teatteri

text: 56. 2003  Salattu laakso, Inkeri Rosilo, Mikko Kuitunen


title: Naantalin teatteri

text: 55. 2003  Atomi Totemi, Seppojuhani Ruotsalainen, Teija Söderholm


title: Naantalin teatteri

text: 54. 2003  Tuhkimus, Irma Airisto, Teija Söderholm


title: Naantalin teatteri

text: 53. 2003  Munkkikeikka, Jarmo Siltaoja, Teija Söderholm


title: Naantalin teatteri

text: 52. 2003  Älli Hillossa, Harri Vuorinen, Elina Kuitunen, Riku Haapala, Pedram Aflatuni


title: Naantalin teatteri

text: 51. 2003  Anne Frankin unet, Bernard Kops, Mikko Kuitunen


title: Naantalin teatteri

text: 50. 2002  Hedda Gabler, Henrik Ibsen, Sirpa Kauppinen


title: Naantalin teatteri

text: 49. 2002  Lumikki ja Seitsemän kääpiötä, Kerttu Hämeranta, Mikko Kuitunen


title: Naantalin teatteri

text: 48. 2002  Pessi ja Illusia, Yrjö Kokko/Teija Söderholm, Teija Söderholm


title: Naantalin teatteri

text: 47. 2001  Vaahteramäen Eemeli, Astrid Lindgren, Sirpa Kauppinen


title: Naantalin teatteri

text: 46. 2001  Ronja Ryövärintytär (fiktio), Astrid Lindgren, Mikko Kuitunen


title: Naantalin teatteri

text: 45. 2001  Ronja Ryövärintytär (satu) , Astrid Lindgren, Mikko Kuitunen


title: Naantalin teatteri

text: 44. 2001  Naantalin Aurinko, Raoul Roine/Elina Kuitunen, Mikko Kuitunen


title: Naantalin teatteri

text: 43. 2000  Siunattu Hulluus, Aapeli, Sirpa Kauppinen


title: Naantalin teatteri

text: 42. 2000  Kirpun matka maailman ääriin, Teija Söderholm, Teija Söderholm


title: Naantalin teatteri

text: 41. 2000  Pekka Töpöhäntä ja Monnin Kopla, Gösta Knutsson, Mikko Kuitunen


title: Naantalin teatteri

text: 40. 1999  Virran viemä- tuulen tuoma, Hannu Mäkelä, Sari Läikelä


title: Naantalin teatteri

text: 39. 1999  Oppineita naisia, Moliere, Virpi Valtonen


title: Naantalin teatteri

text: 38. 1999  Saapasjalkakissa, Saara Markkanen, Mikko Kuitunen


title: Naantalin teatteri

text: 37. 1998  Keisarin uudet vaatteet, Teija Söderholm, Teija Söderholm


title: Naantalin teatteri

text: 36. 1997  Koira saa paikan, Simo Ojanen, Kyösti Kemppilä


title: Naantalin teatteri

text: 35. 1997  Karhujen kaupunki, Melina Voipio, Sari Läikelä


title: Naantalin teatteri

text: 34. 1996  Pikkuprinssi, Antoine de saint-Exupèry, Mikko Kuitunen


title: Naantalin teatteri

text: 33. 1996  Hippa Hiippalakin seikkailut, Jorma Mäenpää, Sari Läikelä


title: Naantalin teatteri

text: 32. 1996  Niskavuoren nuori emäntä, Hella Wuolijoki, Sari Läikelä


title: Naantalin teatteri

text: 31. 1995  Kun on tunteet, Maria Jotuni/ Tiina Puumalainen, Atso Riikonen


title: Naantalin teatteri

text: 30. 1995  Diploomi Maalaiset, Liisa Heiskanen, Atso Riikonen


title: Naantalin teatteri

text: 29. 1994  Fedja-setä, kissa ja koira, Eduard Uspenski, Maili Suutari


title: Naantalin teatteri

text: 28. 1994  Kaikki vorot eivät tule varkaisiin, Dario Fo, Maili Suutari


title: Naantalin teatteri

text: 27. 1993  Tokka Lotta, Tuulikki Soini, Maili Suutari


title: Naantalin teatteri

text: 26. 1992  Ruma Elsa, Ensio Rislakki, Maili Suutari


title: Naantalin teatteri

text: 25. 1991  Auto myötäjäisiksi, Hans Kehler, Maili Suutari


title: Naantalin teatteri

text: 24. 1990  Terveydeksi, Pierre Chesnot, Maili Suutari


title: Naantalin teatteri

text: 23. 1989  Rakastettu Johansson, Anneli Pukema, Maili Suutari


title: Naantalin teatteri

text: 22. 1989  Purkkipoika, Anneli Pukema, Maili Suutari


title: Naantalin teatteri

text: 21. 1989  Portti Pimeään, Mika Waltari, Maili Suutari


title: Naantalin teatteri

text: 20. 1988  Kohta sataa, mummo täyttää 80 ja on huonona, Ilkka Kylävaara, Maili Suutari


title: Naantalin teatteri

text: 19. 1988  Nalle Puh, A.A. Milne, Maili Suutari


title: Naantalin teatteri

text: 18.1987  Kolme iloista rosvoa, Thornbjörn Egner, Maili Suutari


title: Naantalin teatteri

text: 17. 1987  Paljon melua kurpitsasta, Carlo Coldoni, Maili Suutari


title: Naantalin teatteri

text: 16. 1987   Katontekijän paluu, Aleksander Galinin, Maili Suutari


title: Naantalin teatteri

text: 15. 1987   Viluluodosta Nunnalahteen, Tuulikki Soini, Maili Suutari


title: Naantalin teatteri

text: 14. 1986 Miehen kylkiluu, Maria Jotuni, Maili Suutari


title: Naantalin teatteri

text: 13. 1985   Nuori Mylläri, Maiju Lassila, Maili Suutari


title: Naantalin teatteri

text: 12. 1985   Yövieras, Mika Waltari, Maili Suutari


title: Naantalin teatteri

text: 11. 1984   Savu-uhri, Maria Jotuni, Maili Suutari


title: Naantalin teatteri

text: TEATTERIYHDISTYS PERUSTETTIIN 28.2.1984


title: Naantalin teatteri

text: 10. 1983   Mikumärdissä on kesä, Hugo Raudsepp, Maili Suutari


title: Naantalin teatteri

text: 9. 1980   Pitkäjärveläiset, Jalmari Finne, Jarmo Alonen


title: Naantalin teatteri

text: 8. 1978   Luostarin juurella, Maijaliisa Dieckmann, Jarmo Alonen


title: Naantalin teatteri

text: 7. 1976   Yllätyslapsi, Franz Streicher, Aino Susi


title: Naantalin teatteri

text: 6. 1975   Yksinomaan tervehdyttävä on armonlaakso, Tuulikki Soini, Tapio Kouki


title: Naantalin teatteri

text: 5. 1974   Roinilan talossa, Minna Canth, Jarmo Alonen


title: Naantalin teatteri

text: 4. 1973   Pyhän Birgitan Kellot, Maijaliisa Dieckmann, Jarmo Alonen


title: Naantalin teatteri

text: 3. 1972   Kipparirakkautta, Oscar Wennersten, Bjarne Commondt


title: Naantalin teatteri

text: 2. 1971   Rakkautta ja savikylpyjä, Maijaliisa Dieckmann, Jarmo Alonen


title: Naantalin teatteri

text: 1. 1970   Luostarin juurella, Maijaliisa Dieckmann, Bjarne Commondt


title: Kansainvälinen diakonia

text: Kansainvälinen diakonia on lähinnä Pohjoismaissa käytetty termi, jolla tarkoitetaan kirkkojen tai kristillisten järjestöjen tekemää kansainvälistä avustustoimintaa. Tähän kuuluvat kehitysyhteistyö, humanitaarinen apu, rauhan- ja sovinnontyö sekä ihmisoikeuksien puolustaminen. Diakonisen periaatteen mukaisesti kansainvälinen diakonia toimii kaikkein köyhimpien ja syrjäytettyjen ihmisten, ihmisryhmien ja kansojen parissa. Siinä ei pyritä mielipiteen tai vakaumuksen muuttamiseen. Kansainvälinen diakonia on osa kirkon kansainvälistä vastuuta. Diakonian ohella kansainväliseen vastuuseen kuuluvat myös lähetystyö sekä ekumenia.


title: Kansainvälinen diakonia

text: Suomen evankelis-luterilaisen kirkon keskeiset kansainvälisen diakonian toimijat ovat Kirkon Ulkomaanapu sekä kirkon virallisen lähetysjärjestöt.


title: Tannenbergin taistelu (1410)

text: Tannenbergin taistelu käytiin 15. heinäkuuta 1410. Puola ja Liettua kukistivat Saksalaisen ritarikunnan. Taistelu tunnetaan Puolassa ja Liettuassa myös nimellä Grunwaldin tai Žalgirisin taistelu, eli suomeksi "Vihreän metsän taistelu". Puolan joukkoja johti kuningas Jagello ja Liettuan joukkoja suuriruhtinas Vytautas Suuri. Saksalaisen ritarikunnan joukkoja johti suurmestari Ulrich von Jungingen, joka kaatui taistelussa.


title: Tannenbergin taistelu (1410)

text: Liettua oli 1400-luvun vaihteessa kärsinyt tappion mongoleja vastaan Vorsklan taistelussa ja oli joutunut tätä aiemmin siirtämään Samogitian hallinnan Saksalaiselle ritarikunnalle. Liettuan suuriruhtinas soti ritarikuntaa vastaan vuosina 1401-1403. Ritarikunnan puolella taisteli Liettuan herruutta tavoitellut Švitrigaila. Vuonna 1403 paavi käski ritarikuntaa olemaan hyökkäämättä Liettuaan ja tämän jälkeen solmittiin Raciążin rauhansopimus, jossa Samogitia jäi edelleen ritarikunnan haltuun. Ritarikunta kuitenkin lopetti tukensa Švitrigalalle. Rauhan jälkeen liettualaiset sotivat mongolien kapinaan innoittamia rusilaisia ruhtinaskuntia ja Moskovaa vastaan. Liettualaisten onnistui saada takaisin myös ennen Vorsklan taistelua hallitsemansa alueet eteläisessä Rusissa. Kun idässä oli saatu rauha, voitiin jälleen keskittyä länteen. Ritarikunnan alaisessa Samogitiassa syttyi kapina vuonna 1409 ja Vytautas päätti tukea kapinallisia sotajoukoin. Myös ritarikunnan uhkaama Puola ryhtyi taistelemaan Liettuan puolella. Puolalaiset ja liettualaiset etenivät ritarikunnan maille kesällä 1410.


title: Tannenbergin taistelu (1410)

text: 15. heinäkuuta puolalaisten raskas ratsu- ja jalkaväki sekä liettualaisten lähinnä kevyestä ratsuväestä koostuneet joukot kohtasivat suurmestari Ulrich von Jungingenin johtamat ritarikunnan joukot, joiden ydin koostui raskaasta ratsuväestä. Puolan Jagellon johtamilla puolalais-liettualaisilla joukoilla oli noin 20 000-30 000 miestä, kun taas ritarikunnalla oli noin 15 000–20 000 miestä. Puolan ja Liettuan puolella taisteli puolalaisten ja liettualaisten lisäksi moldovalaisia ja böömiläisiä. Saksalaisten puolella oli heidän valloittamillaan alueilla eläneitä slaaveja ja muinaispreussilaisia. Kumpikaan armeija ei halunnut hyökätä ensin. Ärsyttääkseen Jagelloa ja Vytautasia Ulrich lähetti näille lahjana kaksi miekkaa. Viimein kuitenkin saksalaiset hyökkäsivät ensin ja taistelun kestettyä noin tunnin liettualaisten sivusta alkoi perääntyä ritarikunnan joukot perässään. Vytautas sovelsi mongolien häntä vastaan Vorsklassa käyttämää taktiikkaa, ja kun ritarikunnan joukot olivat etenemisen seurauksena epäjärjestyksessä, liettualaiset tekivät vastaiskun heidän sivustaansa. Vastaisku johti saksalaisten tappioon, ja heidän suurmestarinsa ja 200 ritaria kuolivat monien rivisotilaiden lisäksi. Kun saksalaisten joukot oli tuhottu taistelukentällä puolalais-liettualaiset joukot hyökkäsivät näiden linnoitettuun leiriin ja surmasivat sen puolustajat. Eri lähteet antavat epäluotettavia tietoja tuhansista kaatuneista molemmilla puolilla.


title: Tannenbergin taistelu (1410)

text: Vaikka puolalais-liettualaisia joukkoja johtikin virallisesti Jagello, nähtiin Vytautas taistelun ratkaisijana. Taistelun jälkeen solmittiin Thornin rauha 1. helmikuuta 1411. Ritarikunta luovutti sopimuksella Samogitian Vytautasin ja Jagellon elinajaksi. Kuitenkin kiistat siitä, mitkä alueet olivat osa Samogitiaa, johtivat jännitykseen Liettuan ja ritarikunnan välillä. Maakiistat päätyivät Konstanzin kirkolliskokoukseen 1414-1418. Vytautas lähetti kokoukseen 1416 kuusikymmentä samogitialaista, jotka valittivat ritarikunnan toiminnasta ja väittivät näiden haittaavan alueen kastamista, jonka Jagello ja Vytautas olivat aloittaneet vuonna 1413. Kirkolliskokous ei ratkaisut maakiistoja, mutta tämä oli ensimmäinen kerta jolloin liettualaiset käsittelivät Liettuan asioita Euroopan korkeimmalla poliittisella foorumilla.


title: Tannenbergin taistelu (1410)

text: Tannenbergin taistelu nousi merkittävään asemaan nimenomaan puolalaisessa ajattelussa. Nykyisin maassa on esimerkiksi lukuisia taistelun mukaan nimettyjä kadunnimiä ja muistomerkkejä. Venäläiset halusivat muodostaa taistelusta slaavilaisen voiton juhlan ja sitä juhlittiinkin vuonna 1910. Tästä syystä Saksassa venäläisistä ensimmäisen maailmansodan aikana Masurian järvialueella saavutettu voitto haluttiin nimittää Tannenbergin taisteluksi.


title: Rauhan aika

text: Rauhan aika on Pelle Miljoonan 14. albumi. Se julkaistiin vuonna 1990. Levystä ilmestyi re-masteroitu ja bonus-kappaleella täydennetty CD-versio 23. helmikuuta 2005.


title: Rauhan aika

text: Kaikki kappaleet säveltänyt, sanoittanut ja sovittanut Pelle Miljoona.


title: Rauhan aika

text: A-puoli


title: Rauhan aika

text: B-puoli


title: Rauhan aika

text: CD-bonus


title: Kaikki muuttuu

text: Kaikki muuttuu on Pelle Miljoonan 15. albumi. Se julkaistiin keväällä 1992.


title: Kaikki muuttuu

text: Kaikki kappaleet säveltänyt, sanoittanut ja sovittanut Pelle Miljoona, ellei toisin mainita.


title: Kaikki muuttuu

text: CD-bonukset


title: M/S Irma

text: M/S Irma oli suomalainen moottorialus, joka upposi antrasiittilastissa 25. lokakuuta 1968 Ahvenanmerellä matkallaan Klaipėdasta Liettuasta Raumalle. Onnettomuudessa kuolivat kaikki aluksella olleet 11 ihmistä. Hylkyä ei ole löydetty eikä onnettomuuden syytä tiedetä.


title: M/S Irma

text: M/S "Irma" oli rakennettu vuonna 1947 Norjassa Seutelvens Mekaniska Verkstadin telakalla Fredrikstadissa. Aluksen pituus oli 44,64 metriä, leveys 7,55 metriä ja syväys 3,6 metriä, ja se oli suunniteltu kalastusalukseksi Atlantille. Alus liikennöi vuosina 1956–1957 "Kari K"-nimisenä, vuosina 1956–1961 "Veslemøy"-nimisenä ja vuodesta 1961 "Irma"-nimisenä. Aluksen omisti viimeksi porvoolainen Grönqvistin varustamo.


title: M/S Irma

text: "Irman" uppoamisen syytä ei tiedetä, eikä alus ehtinyt lähettää hätäkutsua. Tapahtumahetkellä vallitsi 10 boforin myrsky. Uppoamisen saattoi aiheuttaa laivan lastiluukkujen pettäminen, jolloin lasti mahdollisesti kastui tai pääsi siirtymään. Toinen vaihtoehto on, että "Irma" ajoi päin 80 metriä pitkää muoviputkea, jonka silloin havaittiin kelluvan meren pinnalla. Itse alus oli hyväkuntoinen, ja siinä oli kaksoispohja.


title: M/S Irma

text: Onnettomuudessa hukkui 11 ihmistä, joista seitsemän oli miehistöön kuuluvia – näiden joukossa oli neljä varustamoperhe Grönqvistin veljestä. Laivalla oli mukana myös perheenjäseniä: kolme Grönqvistien vaimoa ja kaksivuotias lapsi. Vain yksi hukkuneista löytyi viisi päivää myöhemmin ylösalaisin olleesta pelastuslautasta.


title: M/S Irma

text: Hylkyä etsitään Ahvenanmereltä vuonna 2018, ja aluksen kohtalosta julkaistaan tietokirja ja televisiodokumentti vuosina 2018–2019.


title: M/S Hanna-Marjut

text: M/S Hanna-Marjut oli suomalainen sokerijuurikas-, peruna- ja porkkanalastissa ollut kuivalastialus, joka upposi Kihdin selällä lähellä Kökaria 17. lokakuuta 1985. Tapahtumahetkellä vallitsi kova merenkäynti, ja erään otaksuman mukaan alus olisi ollut ylilastissa ja kulkenut lastiruuman luukut avoinna. Tällöin aallot olisivat päässeet iskeytymään syvällä kulkevan laivan kannelle ja sieltä edelleen aluksen ruumaan aiheuttaen aluksen kallistuman ja nopean uppoamisen.


title: M/S Hanna-Marjut

text: Paikalle saapuneet sukeltajat onnistuivat löytämään vain yhden onnettomuuden uhreista laivan keittiöstä. Aluksen omisti naantalilainen Reijo Marttila, joka hukkui myös onnettomuudessa.


title: M/S Hanna-Marjut

text: "Hanna-Marjut" oli alun perin rakennettu "Pöseldorf"-nimisenä Länsi-Saksassa vuonna 1961. Aluksen pituus oli 61,8 metriä, leveys 9,6 metriä, vetoisuus 499 brt ja suurin nopeus 10,3 solmua.


title: M/S Hanna-Marjut

text: Alun perin alus ostettiin Suomeen kuljettamaan sillisaalista Atlantilla toimineilta kalastusaluksilta, mutta tämän työn loputtua 1970-luvulla, kun Rymättylän Saukko-alukset eivät enää lähteneet valtamerille kalastamaan, "Hanna-Marjut" siirtyi juurikkaiden kuljetukseen Ahvenanmaalta, jota työtä se sitten tekikin loppuun asti.


title: Jouko Harjanne

text: Jouko Antero Harjanne (s. 21. kesäkuuta 1962, Rauma) on toiminut Radion sinfoniaorkesterin soolotrumpetistina vuodesta 1984 alkaen. Hän opiskeli Raimo Sarmaksen oppilaana Tampereen konservatoriossa ja sai trumpetinsoiton päästötodistuksen 1982. Lisäoppia hän hankki Henri Adelbrechtin ja Timofei Dokshitserin johdolla. Harjanne toimi Tampere Filharmonian trumpetin varaäänenjohtajana 1978–1984, ja Sibelius-Akatemian sivutoimisena tuntiopettajana hän toimi vuosina 1988-2014. Vuodesta 1996 hän on toiminut Lieksan vaskiviikon taiteellisena johtajana. Vuonna 2012 Harjanne nimitettiin Lieksan kaupungin Vaskilähettilääksi. Vuodesta 2012 Harjanne on toiminut Japanilaisen Senzoku Gakuen College of Musicin vierailevana trumpettiprofessorina.


title: Jouko Harjanne

text: Harjanne sai Prahan kevään trumpettikilpailun jaetun toisen palkinnon 1987, ja hän menestyi myös Ellsworth Smith -trumpettikilpailussa saaden ensimmäisen palkinnon 1990. Lieksan vaskiviikko valitsi Harjanteen 1989 Vuoden vaskisoittajaksi.


title: Jouko Harjanne

text: Jouko Harjanne on esiintynyt orkesterien solistina Euroopassa, Venäjällä, Yhdysvalloissa, Etelä-Koreassa ja Japanissa. Britanniassa hän on soittanut ja levyttänyt yhdessä Kiri Te Kanawan kanssa. Harjanne on kantaesittänyt lukuisia kotimaisia ja ulkomaisia trumpettiteoksia sekä julkaissut yli 30 soololevytystä ja useita kamarimusiikkilevytyksiä toisten kanssa.


title: Jouko Harjanne

text: Jouko Harjanteen poika on musikaalitähti Samuel Harjanne.


title: Dinah Craik

text: Dinah Maria Craik (omaa sukua Mulock, 20. huhtikuuta 1826 Stoke-on-Trent, Staffordshire, Englanti – 12. lokakuuta 1887) oli englantilainen kirjailija, joka kirjoitti 15 romaania, 16 lasten- ja nuortenkirjaa sekä 5 muuta, ei-kaunokirjallista teosta. Hän oli aikalaistensa hyvin tuntema kirjailija, mutta hänet on kuolemansa jälkeen unohdettu. Craikia verrattiin toisinaan George Eliotiin ja Charlotte Brontëen, mutta hän ei koskaan saavuttanut samanlaista asemaa kriitikoiden tai yleisön silmissä.


title: Dinah Craik

text:
Dinah Mulockin ensimmäiset runot julkaistiin jo vuonna 1841 Staffordshire Advisorissa. Mulockin isä Thomas oli radikaali evankelinen pastori, joka hylkäsi kolme lastaan näiden äidin kuoltua vuonna 1845. Alaikäinen Dinah elätti siitä lähtien itsensä ja kaksi nuorempaa veljeään kirjoittamalla. Vuodesta 1846 lähtien hänen runojaan julkaistiin säännöllisesti Chambers’s Edinborough Journalissa. Hän kirjoitti myös opettavaisia tarinoita lapsille sekä lastenkirjoja, muun muassa "Cola Montin", joka julkaistiin vuonna 1849. Mulockin ensimmäinen aikuisille suunnattu romaani "The Ogilvies" ilmestyi vuonna 1849. Jo esikoisteos herätti kiinnostusta, mutta suurimman menestyksensä Mulock saavutti kuitenkin vuonna 1856 julkaistulla romaanillaan "John Halifax, Gentleman". Romaania on kuvattu perinteiseksi tarinaksi köyhästä pojasta, joka menestyy elämässä rehellisyyden ja kovan työn ansiosta. Vuosina 1857-1858 Mulock kirjoitti Chambers’s Edinborough Journaliin esseesarjan, joka julkaistiin kirjana nimeltä "A Woman’s Thoughts about Women". Esseissään Mulock pohtii tyttöjen kasvatusta, naisten koulutusmahdollisuuksia ja naimattomien naisten asemaa. Erityisen painokkaasti hän arvosteli sitä, että tyttöjä ei kasvatettu oma-aloitteisiksi.
Dinah Mulock avioitui George Lillie Craik nuoremman kanssa vuonna 1865. Pari adoptoi Dorothy-tyttären 1859. Dinah Craik kirjoitti kuolemaansa asti vuoteen 1887.


title: Roger Ebert

text: Roger Joseph Ebert (18. kesäkuuta 1942 Urbana, Illinois, Yhdysvallat – 4. huhtikuuta 2013 Chicago, Illinois, Yhdysvallat) oli yhdysvaltalainen Pulitzer-palkittu toimittaja, elokuvakriitikko ja elokuvakirjoittaja. Ebert kirjoitti viikoittaisia arvosteluja Chicago Sun-Times -sanomalehteen vuodesta 1967 lähtien. Lisäksi hän arvosteli elokuvia televisiossa, ensin 23 vuotta Gene Siskelin kanssa ja myöhemmin muutaman vuoden Richard Roeperin kanssa. Ebertin ja Siskelin ohjelma tuli tunnetuksi erityisesti ”kaksi peukkua ylös” -arviometodistaan.


title: Roger Ebert

text: Roger Ebertin isä Walter työskenteli Illinoisin yliopistossa sähköteknikkona, ja hänen äitinsä Annabel oli kirjanpitäjä. Roger oli jo lapsena innostunut lehtialasta, sillä hän julkaisi hektografilla painettua kaupunginosalehteä  ja peruskoulunsa postimerkkien keräilijöiden lehteä. High school -aikanaan Ebert oli aktiivinen: hän kuului koulun uimajoukkueeseen, esiintyi näytelmissä, perusti scifi-yhdistyksen, juonsi koulun lauantaiaamun radio-ohjelmaa ja toimi luokkansa puheenjohtajana. Ensimmäisen työpaikkansa lehdestä hän sai 15-vuotiaana, kirjoittaen high school -urheilutapahtumista paikalliselle The News-Gazette -lehdelle.


title: Roger Ebert

text: Ebert aloitti opinnot Illinoisin yliopistossa. Hän teki siellä viikoittaista poliittista lehteä ja kirjoitti koulun Daily Illini -lehteen. Lisäksi hän kirjoitti myös freelancerina Chicago Sun-Times- ja Chicago Daily News -sanomalehtiin. Hän valmistui 1964 pääaineena journalismi. Hän jatko-opiskeli englantia Kapkaupungin yliopistossa saatuaan stipendin ulkomailla opiskelua varten. Ebertin oli tarkoitus väitellä tohtoriksi Chicagon yliopistossa, mutta hän jätti yliopiston saatuaan työpaikan Chicago Sun-Timesilta.


title: Roger Ebert

text: Ebert aloitti syyskuussa 1966 Chicago Sun-Timesin osa-aikaisena työntekijänä. Seuraavassa huhtikuussa häntä pyydettiin lehden elokuvakriitikoksi eläkkeelle jääneen Eleanor Keenin tilalle. Vaikka hänen elokuvatietämyksensä oli vielä vähäinen, lehdet etsivät tuona aikana nuoria kriitikoita kirjoittamaan nuorelle yleisölle. Elokuvakokemusta Ebert sai tehtyään muutamia elokuvakäsikirjoituksia. Hänen käsikirjoitukseensa perustui esimerkiksi tunnetun b-elokuvien ohjaajan Russ Meyerin elokuva "Beyond the Valley of the Dolls" (1970, Suomen tv-esityksessä nimellä "Nukkelaakson amatsonit"). Ebert oli selvästi myöhemmin ylpeä elokuvasta, joka oli ensimmäinen suuren elokuvayhtiön tuottama niin sanottu seksploitaatioelokuva.


title: Roger Ebert

text: Sun-Timesin James F. Hoge, Jr. vaati virkavapaata ottanutta Ebertiä päättämään pian, aikooko tämä jatkaa elokuvien tekemistä vai niiden arvioimista. Ebert jäi Sun-Timesille kirjoittamaan elokuvista. Hän alkoikin 1970-luvulla saada tunnettavuutta kriitikkona. Time-lehti kutsui häntä 1970 ”yhteisön kulttuurivaraksi”, ja Chicago Newspaper Guildin mukaan hän ”ohjaa Chicagoa uuden kritiikin aikakaudelle”. Hänen arvostustaan kuvaa se, että hän sai vuonna 1975 ensimmäisenä elokuvakriitikkona Pulitzer-palkinnon.


title: Roger Ebert

text: Ebert aloitti 1975 pitkän yhteistyön Chicago Tribunen kriitikon Gene Siskelin kanssa. He tekivät aluksi "Opening Soon at a Theater Near You" -nimistä ohjelmaa paikalliselle WTTW-kanavalle, mutta vuonna 1978 ohjelma siirtyi "Sneak Previewsiksi" nimettynä kansalliseen PBS-verkkoon. Ohjelmasta tuli julkisen televisiotoiminnan historian suosituin viihdeohjelma, ja Tribune Entertainment hankki oikeudet ohjelmaan nähtyään sen potentiaalin. Tribune alkoi esittää sitä 1981 nimellä "At the Movies". Ohjelma siirtyi 1986 Buena Vista Televisionille, ja se tunnettiin jatkossa nimellä "Siskel & Ebert & The Movies". Buena Vistalla Ebert kehitti myös tunnetun ”kaksi peukkua ylös” -arvosteluasteikon, josta ohjelma tuli tunnetuksi. Siskelin kuoltua 1999 Ebert etsi itselleen uutta työparia, joksi valitsi seuraavana vuonna Sun-Timesilla myös työskennelleen Richard Roeperin. "Ebert & Roeper" -ohjelma näkyi parhaimmillaan kahdellasadalla kanavalla. Ebert jatkoi ohjelmassa vuoteen 2006, jolloin hän joutui sairauden vuoksi jättäytymään sivuun.


title: Roger Ebert

text: Vaikka Ebert viimeisinä vuosinaan menetti sairautensa takia puhekyvynkin, hän jatkoi loppuun asti elokuva-arvostelujen tekemistä. Viimeisinä vuosinaan Ebertistä tuli myös merkittävä vaikuttaja sosiaalisessa mediassa. Hänellä oli Twitterissä yli 800 000 seuraajaa.


title: Roger Ebert

text: Ebertin elokuva-arvosteluja julkaistiin yli kahdessasadassa sanomalehdessä ympäri maailman. Hän kirjoitti yli 15 kirjaa, mukaan luettuna vuotuiset elokuvia käsittelevät vuosikirjansa. Hänen televisiosarjaansa lähetettiin useissa verkoissa, ja se oli useasti Emmy-palkintoehdokkaana. Helmikuussa 1995 Chicagon osa Erie Street -kadusta lähellä CBS:n studioita nimettiin Siskel & Ebert Wayksi. Vuonna 2005 Ebert sai tähden Hollywood Walk of Famelle ensimmäisenä elokuvakriitikkona. Forbes-lehti valitsi Ebertin Yhdysvaltain vaikutusvaltaisimmaksi kommentaattoriksi ennen Bill Maheria, Lou Dobbsia ja Bill O'Reillyä, jotka ovat tunnettuja poliittisia kommentaattoreita.


title: Roger Ebert

text: Roger Ebert meni naimisiin vasta 50-vuotiaana, kun hän nai asianajaja Chaz Hammel-Smithin. He eivät saaneet omia lapsia, mutta Chazilla oli kaksi lasta Sonia ja Jay, joiden isäpuoli Ebert oli. Hänellä oli lapsipuoliensa kautta myös neljä lastenlasta.


title: Roger Ebert

text: Ebert taisteli syöpää ja siihen liittyviä vaivoja vastaan vuodesta 2002. Kilpirauhassyöpä poistettiin häneltä 2002, ja seuraavana vuonna häneltä poistettiin osa sylkirauhasista sylkirauhassyövän takia. Syöpä uusiutui jälleen 2006, nyt leuassa. Sen vuoksi häneltä jouduttiin poistamaan osa alaleuasta. Ebert menetti puhekyvyn eikä pystynyt enää juomaan eikä syömään. Hän sai ravintoa viimeiset vuodet letkun kautta. Huhtikuun alussa 2013 Ebert kertoi blogissaan, että syöpä oli jälleen uusiutunut. Hän sanoi samalla olevansa hetken vapaalla, mutta jatkavansa vielä arvioiden tekemistä. Pari päivää myöhemmin hän kuoli.


title: Hans Jonas

text: Hans Jonas (19. toukokuuta 1903 Mönchengladbach, Saksa - 5. helmikuuta 1993 New York, Yhdysvallat) oli saksalaissyntyinen filosofi.


title: Hans Jonas

text: Jonas opiskeli filosofiaa ja teologiaa Freiburgin, Berliinin ja Heidelbergin yliopistoissa, ja väitteli lopulta tohtoriksi Marburgin yliopistosta, jossa opiskeli Martin Heideggerin ja Rudolf Bultmannin oppilaana. Marburgissa hän muodosti myös elinikäisen ystävyyssuhteen Hannah Arendtin kanssa.


title: Hans Jonas

text: Jonas pettyi juutalaisena siihen, että Heidegger liittyi kansallissosialistiseen puolueeseen. Hän muutti itse Englantiin vuonna 1933 ja Palestiinaan vuonna 1934. Vuonna 1940 hän palasi Eurooppaan ja liittyyi Britannian armeijaan, joka kokosi saksanjuutalaista erikoisosastoa taistelemaan Hitleriä vastaan. Aluksi hänet lähetettiin Italiaan, myöhemmin hän pääsi takaisin Saksaan, johon oli luvannut palata vain voittoisan armeijan sotilaana.


title: Hans Jonas

text: Sodan jälkeen hän palasi Mönchengladbachiin etsimään äitiään, mutta sai tietää, että tämä oli joutunut Auschwitzin keskitysleirille. Tämän kuultuaan hän kieltäytyi asumasta Saksassa, palasi Palestiinaan ja osallistui Israelin itsenäisyyssotaan vuonna 1948. Hän kuitenkin katsoi, ettei hänen tehtävänsä ollut toimia sionistina vaan opettaa filosofiaa. Jonas opetti aluksi Jerusalemin heprealaisessa yliopistossa. Vuonna 1950 hän muutti Kanadaan, jossa opetti Carletonin yliopistossa. Vuonna 1955 hän muutti Yhdysvaltoihin, ja toimi New School for Social Researchissa New Yorkissa vuoteen 1976.


title: Hans Jonas

text: Jonasin teokset keskittyvät teknologian luomiin yhteiskunnallisiin ja eettisiin ongelmiin. Jonas katsoi, että ihmiskunnan selviytyminen riippuu kyvystämme huolehtia planeetastamme ja sen tulevaisuudesta. Hän muotoili uudenlaisen moraalin ylimmän periaatteen: ”toimi niin, että tekojesi seuraukset ovat yhteensopivia aidon ihmiselämän jatkuvuuden kanssa”. Jonasilla onkin ollut vaikutusta muun muassa ympäristö- ja bioetiikkaan.


title: Hans Jonas

text: Jonas tunnetaan yhtä lailla myös siitä, että hän kirjoitti paljon gnostilaisuudesta. Hän tulkitsi tätä uskontoa eksistentialistisen filosofian näkökulmasta. Jonas oli ensimmäinen joka kirjoitti antiikin aikaisen gnostilaisuuden yksityiskohtaisen historian.


title: Hans Jonas

text: Jonas sai ajatteluunsa vaikutteita Alfred North Whiteheadin prosessifilosofiasta ja prosessiteologiasta.


title: Kirjomerienkeli

text: Kirjomerienkeli eli kalifornianmerienkeli ("Squatina californica") on yksi kenties parhaiten pohjaelämään sopeutuneista hailajeista. Se muistuttaa huomattavasti rauskuja leveine rintaevineen ja litteine ruumiineen, mutta suu on kuonon kärhessä eikä vatsan alla kuten rauskuilla. Sukupuolet ovat eri kokoiset. Koiraan enimmäispituus on noin 120 senttimetriä ja naaraan 150 senttimetriä. Kirjomerienkeli elää korkeintaan 35-vuotiaaksi.


title: Kirjomerienkeli

text:
Kirjomerienkelin levinneisyysalue ulottuu eteläisestä Alaskasta Chilen rannikolle.
Se viihtyy hiekka- ja mutapohjilla 3–100 metrin syvyydessä, mutta havaintoja on tehty vielä 185 metrin syvyydessä. Joidenkin rauskujen tavoin se osaa jopa kaivautua pohjaan piiloon. Näin se pystyy saalistamaan pääravintoaan rauskuja, kampeloita ja muita pohjakaloja väijyksistä. Myös selkärangattomat kuten hummerit kelpaavat. Pelästyessään tai hyökätessään se pystyy ampaisemaan nopeasti liikkeelle vahvalla pyrstöllään. Sitä itseään saalistaa ihmisen lisäksi (kirjomerienkelin lihalla on taloudellista merkitystä) mm. valkohai ("Carcharodon carcharias"). Ihmisen ei tarvitse pelätä kirjomerienkeliä ellei tätä häiritä.


title: Kirjomerienkeli

text: Lisääntymisaika on touko-elokuussa. Koiraat tulevat sukukukypsiksi 8 vuoden iässä ja naaraat 13 vuoden iässä. Munat kehittyvät emon sisällä 10 kuukautta ja poikaset syntyvät 23 sentin pituisina. Kerralla voi syntyä 1–13 poikasta.


title: The Poison: Live at Brixton

text: The Poison: Live at Brixton on Bullet for My Valentinen ensimmäinen live-DVD yhtyeen konsertista Brixtonista, Etelä-Lontoosta.


title: The Poison: Live at Brixton

text: Levyllä on myös 8 jaksoa "Bullet-tv:tä" sekä kuvagalleria.


title: Lentopallon Euroopan-mestaruuskilpailut

text: Lentopallon Euroopan mestaruuskilpailut on Euroopassa järjestettävä lentopallon maajoukkueiden välinen mestaruuskilpailu. Kilpailuun saavat osallistua vain Euroopan Lentopalloliiton (CEV) jäsenmaat.


title: Lentopallon Euroopan-mestaruuskilpailut

text: Ensimmäinen miesten Euroopan mestaruusturnaus järjestettiin vuonna 1948 Italiassa. Naisten ensimmäinen EM-kilpailu järjestettiin vuotta myöhemmin Tšekkoslovakiassa. Kilpailujen välisen ajan pituus on vaihdellut, mutta vuonna 1975 päätettiin, että kilpailut järjestetään kahden vuoden välein. Vuonna 2005 kisat käytiin ensimmäistä kertaa kahdessa maassa, kun Italia sekä Serbia ja Montenegro saivat kilpailut järjestettäväkseen. Euroopan mestaruuskilpailut ovat järjestetty Suomessa kahdesti, vuonna 1977 miesten ja naisten ja vuonna 1993 miesten osalta.


title: Lentopallon Euroopan-mestaruuskilpailut

text: Suomi on osallistunut miesten EM-kisoihin 16 kertaa. Viimeksi Suomi oli mukana vuonna 2017. Vuoden 2007 EM-kisoissa joukkue eteni yllättäen välieriin, joissa se hävisi lopulta Euroopan mestaruuteen edenneelle Espanjalle tiukan ottelun päätteeksi 3-2. Sijoitus sivusi Suomen kaikkien aikojen parasta maailmanlaajuista palloilulajien arvokisasijoitusta miesten jalkapallon vuoden 1912 kesäolympiasijoituksen kanssa. Suomen naisten maajoukkue on pelannut EM-kisoissa kotimaassaan 1977 ja Saksassa vuonna 1989.


title: Antti Uitto

text: Antti Uitto (s. 2. huhtikuuta 1983 Seinäjoki) on suomalainen jääkiekkopuolustaja, joka pelaa Ruotsin kolmanneksi korkeimmalla sarjatasolla Hockeyettan-joukkue Asplöven HC:ssä. Pelipaikkaansa nähden pienikokoinen Uitto on myös varsin fyysinen pelaaja, mistä kertoo myös Mestiksen/I-divisioonan kaikkien aikojen jäähypörssin johtaminen 799 minuutilla.


title: Antti Uitto

text: Uitto on S-Kiekon oma kasvatti. Hän siirtyi B-juniori-ikäisenä Tapparaan kaudeksi 1999–2000. Kaudella 2002–2003 Uitto debytoi SM-liigassa saaden siellä tililleen kolme ottelua. Hän jatkoi Tapparan SM-liigajoukkueen harjoitusringissä kesällä 2003, mutta Uitto siirtyi kaudeksi 2003–2004 Mestis-joukkue Hyvinkään Ahmoihin, jossa tulokaskausi toi hänelle 45 runkosarjaottelussa tehot 3+10=13 ja kuudessa karsintasarjan ottelussa tehot 2+3=5. Uitto oli runkosarjassa Ahmojen tehokkain puolustaja. Joukkueen kausi päättyi putoamiseen Suomi-sarjaan, mutta Uitto jatkoi kaudella 2004–2005 kuitenkin Mestis-uraansa Kokkolan Hermeksessä. Hänellä oli ajoittain vaikeuksia mahtua joukkueen kokoonpanoon. Uitto ehti pelata 23 runkosarjaottelua ilman tehopisteitä, kunnes hän palasi loppukaudeksi kotikaupunkiinsa pelaamaan Suomi-sarjaa SHT:n riveihin. Uitto voitti kauden päätteeksi Suomi-sarjan -mestaruuden.


title: Antti Uitto

text: Kaudeksi 2005–2006 Uitto palasi Mestikseen ja siirtyi Forssan Palloseuran paitaan. Hän jakoi 130 minuutillaan koko sarjan jäähypörssin voiton joukkuetoverinsa Aleksi Sillanpään kanssa. Kaudeksi 2006–2007 Uitto siirtyi Kajaanin Hokkiin, jossa hän voitti kauden päätteeksi Mestiksen-mestaruuden.


title: Antti Uitto

text: Huhtikuussa 2007 Uitto teki vuoden mittaisen ja elokuun loppuun asti kestäneen try-outin sisältäneen sopimuksen Tapparan kanssa. Hänen koejaksonsa ei tuottanut jatkosopimusta, mutta Uitto jatkoi kuitenkin Tapparalle näyttöjen antamista aluksi toistaiseksi voimassa olevalla sopimuksella Mestiksen nousijajoukkue Lempäälän Kisassa, jonka kanssa Tappara teki farmisopimuksen noin viikko Uiton try-outin päätyttyä. Hän pelasi kauden 2007–2008 lopulta pääasiassa LeKissä. Uitto sijoittui 107 minuutillaan Mestiksen jäähypörssissä neljänneksi. Uitto pelasi kauden aikana myös yhden SM-liigaottelun Tapparassa marraskuussa 2007.


title: Antti Uitto

text: Uitto siirtyi kaudeksi 2008–2009 vuoden mittaisella sopimuksella Vaasan Sportiin. Hän voitti kauden päätteeksi Mestiksen-mestaruuden. Myös kausi 2010–2011 päättyi mestaruuteen. Uitolla oli kevään 2011 pudotuspeleissä Sportin paras teholukema (+11). Kaudella 2011–2012 hän nousi joukkueen kapteeniksi ja teki Mestiksen yhden kauden piste-ennätyksensä tehoilla 4+15=20, joilla Uitto oli Sportin tehokkain puolustaja. Hän johdatti kauden päätteeksi joukkueen Mestiksen-mestaruuteen, joka oli jo Uitolle uran neljäs. Hänet valittiin kauden päätteeksi sarjan ensimmäiseen tähdistökentälliseen. Kaudella 2013–2014 Uitto voitti Sportin sisäisen jäähypörssin 81 minuutillaan, joilla hän sijoittui Mestiksen jäähypörssissä seitsemänneksi. Uitto valittiin kauden päätteeksi sarjan toiseen tähdistökentälliseen.


title: Antti Uitto

text: Uitto jatkoi SM-liigaan nostetussa Sportissa vuoden mittaisella sopimuksella kaudella 2014–2015. Sarjatasoa ylempänä hänen vastuunsa jäi pienemmäksi ja Uitto pelasi Sportissa 25 runkosarjaottelua tehden kaksi syöttöpistettä. Hän pelasi kauden aikana SM-liigaa myös yhden ottelun verran lainalla Saimaan Pallossa tammikuussa 2015 paikattuaan loukkaantumisia. Syyskuussa 2015 Uitto palasi kasvattajaseuraansa S-Kiekkoon aluksi kahden ottelun mittaisella sopimuksella oltuaan ilman sopimusta alkukauden 2015–2016. Tämän jälkeen joukkueen kapteeniksi noussut Uitto teki loppukauden jatkosopimuksen. Tammikuussa 2016 hän kävi yhden ottelun mittaisella lainalla KeuPassa. Uitto oli S-Kiekon tehokkain puolustaja tehoilla 4+14=18, kunnes pari viikkoa myöhemmin hän siirtyi loppukauden kattavalla sopimuksella Tanskan Metal Ligaenin Herlev Eaglesiin.


title: Antti Uitto

text: Kaudeksi 2016–2017 Uitto siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Asplöven HC:hen.


title: Antti Uitto

text: Uitto edusti Suomen Mestis-pelaajista koottua B-maajoukkuetta kahdessa Minskissä Valko-Venäjän alle 20-vuotiaiden maajoukkuetta vastaan pelatussa ottelussa marraskuussa 2004.


title: Walter Kaufmann

text: Walter Kaufmann voi tarkoittaa seuraavia henkilöitä:


title: Simon O’Neill

text: Simon O'Neill (s. 1971 Ashburton, Uusi-Seelanti) on uusiseelantilainen tenori. Hän opiskeli Otagon yliopistossa ja Wellingtonin Victoria yliopistossa Uudessa-Seelannissa. Lisäoppia hän sai Yhdysvalloissa Manhattan School of Musicissa ja Juilliard Opera Centerissä.


title: Simon O’Neill

text: O'Neill on esiintynyt muun muassa New Yorkin Metropolitan-oopperassa, Lontoon Covent Gardenissa, Minnesotan oopperassa sekä Salzburgin musiikkijuhlilla. Lisäksi hän on esiintynyt monien orkesterien solistina muun muassa Beethovenin 9. sinfoniassa ja Arnold Schönbergin Gurre-Liederissä. O'Neillin oopperarooleihin kuuluvat muun muassa Beethovenin Fidelion Floresta, Mozartin Idomeneon, Puccinin La Bohemen Rodolfo, Wagnerin Valkyyrian Siegmund ja Wagnerin Lohengrinin nimirooli.


title: Simon O’Neill

text: Vuonna 2001 O'Neill sai Circle 100 Career Grant -palkinnon ja 2003 Sullivan Foundation Award of New York -palkinnon sekä United Kingdom Wagner Society Prize -palkinnon.


title: Amkit-konsortio

text: AMKIT-konsortio on ammattikorkeakoulujen kirjastoyhteistyökonsortio, joka koordinoi amk-kirjastojen välistä yhteistyötä ja yhteisiä hankkeita.


title: Amkit-konsortio

text: Konsortion käytännön toiminta tapahtuu erilaisissa työryhmissä, joiden tehtävät ja toimikaudet määritellään tilanteen mukaan. Työryhmiä ovat muun muassa AMK-luetteloijat, E-aineistoryhmä, Viestintäryhmä ja Pedagoginen ryhmä.


title: Mari Sainio

text: Mari Johanna Sainio (o.s. Kakko) (s. 23. maaliskuuta 1973) on suomalainen juontaja. Hän on ollut muun muassa Subilla esitetyn Suomen ensimmäisen "Big Brother" -ohjelman juontajana vuosina 2005–2006 ja 2014 sekä Julkkis Big Brotherin juontaja vuonna 2013.


title: Mari Sainio

text: Tv-töiden lisäksi Sainio toimii tanssinopettajana ja liikunnanohjaajana. Hänellä on kaksi lasta aviomiehensä Kim Sainion kanssa.


title: Mari Sainio

text: Lokakuussa 2015 julkaistiin Sainion kirjoittama kirja "Parempi elämä – 15 tarinaa hyvinvoinnista". Kirjassa 15 tunnettua suomalaista kertoo elämäntapavalinnoistaan. Haastateltavina ovat muun muassa Paula Koivuniemi, Saimi Hoyer ja Leo-Pekka Tähti.


title: Yigal Allon

text: Yigal Allon (, 10. lokakuuta 1918 – 29. helmikuuta 1980) oli israelilainen Työväenpuoluetta edustanut poliitikko. Levi Eshkolin kuoltua hän toimi virkaatekevänä pääministerinä 26. helmikuuta – 17. maaliskuuta 1969.


title: Yigal Allon

text: Jäätyään eläkkeelle Israelin puolustusvoimista kenraalimajurina, Allon toimi työministerinä 1961–1967, maahanmuuttoministerinä 1967–1969, opetusministerinä 1969–1974 ja ulkoministerinä 1974–1977.


title: Mutta mitä tapahtui joulupukille?

text: Mutta mitä tapahtui joulupukille? ("The Santa Clause") on vuonna 1994 ensi-iltansa saanut koko perheen komediaelokuva. Elokuvan ohjasi John Pasquin ja pääosassa on Tim Allen.


title: Mutta mitä tapahtui joulupukille?

text: Elokuva kertoo leluyhtiön omistavasta Scott Calvinista. Scott on eronnut vaimostaan, eikä isä-poika suhde ole parhaimmasta päästä, mutta poika saapuu kuitenkin viettämään joulua isänsä luokse. Poika, Charlie alkaa olla jo siinä iässä, että kyseenalaistaa joulupukin olemassaolon. Yöllä Scott herää rapinaan katolla, ja luulee että heille yritetään murtautua. Scott onnistuu pudottamaan joulupukin alas katolta, ja pukki kuolee pian tämän jälkeen. Niinpä Scottin täytyy hypätä pukin saappaisiin ja ruveta uudeksi joulupukiksi.


title: CIMO

text: Kansainvälisen liikkuvuuden ja yhteistyön keskus CIMO ("The Centre for International Mobility)" oli opetus- ja kulttuuriministeriön hallinnonalalla toimiva asiantuntija- ja palveluorganisaatio, joka edisti kansainvälistä vuorovaikutusta koulutuksen, työelämän ja kulttuurin alueilla sekä nuorison keskuudessa. CIMO perustettiin vuonna 1991.


title: CIMO

text: Opetushallitus ja Kansainvälisen liikkuvuuden ja yhteistyön keskus CIMO yhdistyivät vuoden 2017 alusta uudeksi virastoksi, jonka nimi on Opetushallitus.


title: CIMO

text: CIMO hallinnoi ja toimeenpani erilaisia vaihto- ja apurahaohjelmia sekä vastasi Euroopan unionin koulutus- ja nuoriso-ohjelmien kansallisesta toimeenpanosta sekä Luova Eurooppa- ja urheiluohjelman tiedottamisesta. CIMO myönsi hallinnoimiensa ohjelmien kohderyhmien kansainvälistymiseen apurahoja, avustuksia ja hanketukea. Keskeisiin tehtäviin kuului myös kerätä, muokata ja välittää toimialaan kuuluvaa tietoa asiakasryhmien tarpeisiin.


title: CIMO

text: Kansainvälisessä toimintaympäristössä CIMO teki tunnetuksi suomalaista koulutusta ja osallistumismahdollisuuksia opiskelijavaihto-, harjoittelu- ja nuoriso-ohjelmiin Suomessa. Lisäksi CIMO tuki Suomen kielen ja kulttuurin opetusta ulkomaisissa yliopistoissa.


title: CIMO

text: Laissa Kansainvälisen liikkuvuuden ja yhteistyön keskuksesta CIMOsta (19.12.2008/951) säädettiin CIMOlle ohjaus- ja neuvontavelvoite kansainväliseen henkilövaihtoon liittyvissä kysymyksissä. CIMOssa harjoitettavaa viestintää ohjasivat perustuslain mukainen kansalaisen oikeus tiedonsaantiin ja julkisuuslain velvoite harjoittaa aktiivista, avointa ja ymmärrettävää viestintää, valtioneuvoston viestintäohjeistus julkishallinnolle, opetus- ja kulttuuriministeriön omistajaohjaus ja ohjelmakohtaisesti esimerkiksi Euroopan komission ja Pohjoismaiden ministerineuvoston asettamat tavoitteet.


title: Pyruvaattidehydrogenaasikompleksi

text: Pyruvaattidehydrogenaasikompleksi on entsyymisarja, joka katalysoi pyruvaatin hapettumista asetyylikoentsyymi-A:ksi (pyruvaatin dekarboksylaatio/oksidatiivinen dekarboksylaatio). Asetyyli-KoA on sitruunahappokierron pääsubstraatti. Pyruvaatti on kolmehiilinen molekyyli, josta reaktiossa lohkaistaan irti yksi hiiliatomi ja jäljelle jääneeseen kaksihiiliseen molekyyliin liitetään koentsyymi-A, jolloin muodostuu asetyyli-KoA. Asetyyli-KoA on yhteinen välivaihe glukoosin ja rasvahappojen hapetuksessa ja sen jatkokäsittely tapahtuu sitruunahappokierrossa.


title: Pyruvaattidehydrogenaasikompleksi

text: Reaktiota, jossa pyruvaatti muuttuu asetyyli-KoA:ksi katalysoi iso kompleksi entsyymejä ja kofaktoreita. Tätä kompleksia kutsutaan pyruvaattidehydrogenaasikompleksiksi. Eukaryoottisoluissa pyruvaattidehydrogenaasikompleksi on suurin tunnettu multientsyymikompleksi ja kooltaan useita kertoja ribosomia suurempi. Kompleksi sisältää kolmea eri entsyymiä: E1, E2 ja E3. Pyruvaatin dekarboksylaatio tapahtuu mitokondrion matriisissa. Matriisi sisältää myös tarvittavat entsyymit.


title: Pyruvaattidehydrogenaasikompleksi

text: Pyruvaattidehydrogenaasikompleksi sisältää useita kopioita kolmesta erillisestä entsyymistä. Kompleksin entsyymit ovat E1 eli pyruvaattidehydrogenaasi, E2 eli dihydrolipoamidi-asetyylitransferaasi ja E3 eli dihydrolipoamidi-dehydrogenaasi. Pyruvaattidehydrogenaasi-entsyymin prosteettinen ryhmä on tiamiinipyrofosfaatti eli TPP. Dihydrolipoamidi-asetyylitransferaasin prosteettinen ryhmä on lipoamidi ja dihydrolipoamidi-dehydrogenaasin prosteettinen ryhmä on FAD.


title: Pyruvaattidehydrogenaasikompleksi

text: Pyruvaatin oksidatiivinen dekarboksylaatio voidaan jaotella viiteen vaiheeseen. Ensimmäisessä vaiheessa pyruvaatti liittyy E1:n prosteettiseen ryhmään, TPP:iin, jolloin hiilidioksidi lohkeaa pois ja muodostuu hydroksietyyli-tiamiinipyrofosfaatti.


title: Pyruvaattidehydrogenaasikompleksi

text: Toisessa vaiheessa tämä kaksihiilinen hydroksietyyli-TPP-ryhmä siirretään E2-entsyymin lipoamidiryhmälle ja liitetään tämän koentsyymin toiseen rikkihydryyliryhmään. Muodostuu asetyylidihydrolipoamidi ja TPP irtoaa.


title: Pyruvaattidehydrogenaasikompleksi

text: Kolmannessa vaiheessa, jota E2-entsyymi katalysoi, asetyyliryhmä siirretään koentsyymi-A:lle (HS-KoA) ja muodostetaan asetyyli-koentsyymiA. Lipoamidi jää tässä vaiheessa vielä pelkistyneeseen ditioli (dihydrolipoamidi) muotoon.


title: Pyruvaattidehydrogenaasikompleksi

text: Neljännessä vaiheessa E2-entsyymin pelkistynyt lipoamidi täytyy regeneroida eli hapettaa uusia reaktioita varten. Tämä saadaan aikaan siirtämällä kaksi protonia ja kaksi elektronia lipoamidin ditioli-muodolta E3-entsyymin prosteettiselle ryhmälle eli FAD:lle, jolloin se pelkistyy FADH 2:ksi ja näin dihydrolipoamidista saadaan taas lipoamidi.


title: Pyruvaattidehydrogenaasikompleksi

text: Viidennessä vaiheessa E3 - FADH 2 pelkistetään. Tämä tapahtuu NAD+:n avulla.


title: Pyruvaattidehydrogenaasikompleksi

text: Tämä reaktio päättää katalyyttisen syklin ja regeneroi pyruvaattidehydrogensaasikompleksin.


title: Pyruvaattidehydrogenaasikompleksi

text: Jotta elimistö saisi pyruvaatista energiaa sitruunahappokierron kautta, täytyy pyruvaatti muuttaa kompleksin avulla asetyyli-koentsyymiA:ksi. Luonnollista on, että tilassa, jossa energiaa on paljon, kompleksin aktiivisuutta inhiboidaan. Niukassa energiatilanteessa kompleksin aktivointi taas on ensisijaista.


title: Pyruvaattidehydrogenaasikompleksi

text: Pyruvaattidehydrogenaasikompleksia inhiboivat allosteerisesti lopputuotteet NADH ja asetyyli-KoA. NADH inhiboi E3 - entsyymiä ja asetyyli-KoA E2-entsyymiä. E3-entsyymiä aktivoi puolestaan NAD+ ja E2-entsyymiä HS-KoA.


title: Pyruvaattidehydrogenaasikompleksi

text: Nisäkkäillä allosteerisen säätelyn lisäksi esiintyy kovalenttisen modifikaation avulla tapahtuva säätely. Pyruvaattidehydrogenaasikinaasi (PDK) katalysoi E1-entsyymin fosforylointia ja siten inaktivoi sen toimintaa. PDK:n toimintaa aktivoivat NADH ja asetyyli-KoA. Tätä kinaasia puolestaan inaktivoivat HS-KoA, ADP, pyruvaatti ja NAD+.


title: Pyruvaattidehydrogenaasikompleksi

text: Pyruvaattidehydrogenaasifosfataasi (PDP) katalysoi E1-entsyymin defosforylointia eli aktivoi entsyymin toimintaa. Ca2+-konsentraation kohoaminen aktivoi PDP:tä.


title: Ruokalaji

text: Ruokalaji on tietyistä ruoka-aineksista vakiintuneella tavalla eli reseptin mukaan valmistettu kokonaisuus, joka on valmis syötäväksi. Ruokalaji tarjoillaan tavallisesti annoksena lautasella. Se on useimmiten nimetty, ja siinä voi olla yhtä tai useaa ruoka-ainetta. Jonkin kansan tai muun ryhmän tuntema ja valmistama ruokalajien valikoima muodostaa ruokakulttuurin perustan.


title: Ravinto-oppi

text: Ravinto-oppi on käsite, jolla tarkoitetaan ravinnon vaikutusta terveyteen. Ravinto-opin avulla usein tarkkaillaan ravinnon monipuolisuutta ja terveellisyyttä. Ravinto-oppia opiskellaan kouluissa terveystiedon oppitunneilla.


title: Ravintoasiantuntija

text: Ravintoasiantuntija on henkilö, joka on perehtynyt ravinto-oppiin. Ravintoasiantuntijoita työskentelee muun muassa sairaaloissa, terveyskeskuksissa ja tutkimuslaitoksissa. Ravintoasiantuntijoiden tehtäviin kuuluu muun muassa ravinto-opista kertominen ja ihmisten ohjeistaminen oikeanlaiseen ruokavalioon.


title: Marko Toivonen

text: Marko Toivonen (s. 9. toukokuuta 1978 Laitila) on entinen suomalainen jääkiekkoilija. Pelipaikaltaan hän oli puolustaja.


title: Marko Toivonen

text: Toivonen kiekkoili juniorivuosinaan pääasiassa Rauman Lukon joukkueessa. Pääjoukkueeseen Toivonen pääsi kaudella 1996–1997, jolloin hän ei tehnyt kuitenkaan yhtään tehopistettä ja jäähyminutteja kertyi neljä. Toivonen tunnettiin erittäin fyysisenä pelaajana, mistä osoituksena ovat kauden 2006–2007 138 jäähyminuttia.


title: Marko Toivonen

text: Toivonen on erittäin isokokoinen, pituudeltaan 197 cm ja painoltaan 107 kg.


title: Walter Arnold Kaufmann

text: Walter Arnold Kaufmann (1. heinäkuuta 1921 Freiburg, Saksa - 4. syyskuuta 1980 Princeton, New Jersey, Yhdysvallat) oli saksalaissyntyinen yhdysvaltalainen filosofi, kääntäjä ja runoilija. Hän kirjoitti useista eri aiheista, kuten autenttisuudesta ja kuolemasta, etiikasta ja eksistentialismista, teismistä ja ateismista, kristinuskosta ja juutalaisuudesta, sekä kirjallisuudesta.


title: Walter Arnold Kaufmann

text: Kaufmann muutti Yhdysvaltoihin vuonna 1939. Siellä hän opiskeli filosofiaa Williams Collegessa sekä uskonnonfilosofiaa Harvardin yliopistossa. Hän sai vaikutteita erityisesti Martin Buberilta, G. W. F. Hegeliltä ja Friedrich Nietzscheltä. Kaufmannin väitöskirja Harvardista oli nimeltään "Nietzsche's Theory of Values".


title: Walter Arnold Kaufmann

text: Kaufmann opetti koko uransa, vuodet 1947–1980, filosofiaa Princetonin yliopistossa. Siellä hänen oppilaisiinsa kuuluivat muiden muassa Nietzsche-tutkijat Richard Schacht, Alexander Nehamas ja Ivan Soll. Vuonna 1960 Kaufmann sai Yhdysvaltojen kansalaisuuden.


title: Walter Arnold Kaufmann

text: Kaufmann kirjoitti paljon eksistentialismista, erityisesti Søren Kierkegaardin ja Karl Jaspersin ajattelusta, sekä teki paljon työtä Nietzschen ja Hegelin tutkimuksen arvostuksen nostamiseksi englanninkielisessä maailmassa. Kaufmann käänsi englanniksi erityisesti Nietzschen teoksia sekä muun muassa Goethen "Faustin".


title: Tipi Järvinen

text: Timo "Tipi" Järvinen (1958 – 3. joulukuuta 2007 Helsinki) oli suomalainen muusikko. Hän oli vahva vaikuttaja Helsingin rock-piireissä usean vuosikymmenen ajan. Järvinen oli vuonna 1988 perustetun Balls-yhtyeen perustajajäsen pääinstrumenttinaan kitara, myöhempinä vuosina myös rummut.


title: Tipi Järvinen

text: 1970-luvulla Järvinen kävi MS-Audiotronin järjestämän roudarikurssin kurssikaverinaan esimerkiksi Esa Pulliainen, joka siirtyi kurssin myötä roudariksi Dave Lindholmille ja sittemmin Agentsin kitaristiksi.


title: Tipi Järvinen

text: Tipi Järvinen oli vahvasti r&b-henkinen, energisesti soittava kitaristi, jolle eivät muutkaan soittimet olleet vieraita. Hän oli arvostettu musiikin monitoimimies toimien oppi-isänä usealle suomalaiselle muusikolle sekä nuorten bändien ohjaajana. Järvinen oli myös mukana järjestämässä erilaisten erikoiskokoonpanojen teema- ja jamiesiintymisiä. Järvisen kädenjälki näkyykin monen bändin soitossa.


title: Tipi Järvinen

text: Järvinen kuoli maanantaina 3. joulukuuta 2007 sairauskohtaukseen kotonaan Helsingin Ruoholahdessa.


title: Tipi Järvinen

text: Muita kokoonpanoja joissa vaikuttanut esimerkiksi


title: Luettelo 1990-luvun miehitetyistä avaruuslennoista

text: Tämä on luettelo 1990-luvun miehitetyistä avaruuslennoista.


title: John Carlos

text: John Wesley Carlos (s. 5. kesäkuuta 1945 Harlem, New York) on entinen yhdysvaltalainen pikajuoksija ja ammattimainen amerikkalaisen jalkapallon pelaaja joka saavutti pronssia 200 metrin juoksussa Méxicon olympiakisoissa 1968. Mitaliakin paremmin hänet saatetaan muistaa palkintojenjaossa protestina esittämänsä niin sanotun mustan vallan tervehdyksen takia.


title: Halimede

text:
Halimede (väliaikainen nimi: S/2002 N 1) on Neptunuksen kuu, jonka on löysi Matthew J. Holman elokuussa 2002. Muiden Neptunuksen kiertolaisten tavoin sen on nimetty Nereidien, Nereuksen ja Doriksen viidenkymmenen tyttären, mukaan ja siitä käytetään myös nimeä Neptunus IX. Ennen virallista nimeämistään 3. helmikuuta 2007, kuu tunnettiin väliaikaisella systemaattisella nimellä "S/2002 N 1".
Kaikista Neptunuksen kiertolaisista Halimeden rata on eksentrisyydeltään toiseksi suurin ja inklinaatioltaan kolmanneksei suurin, mikä käy ilmi oheisesta kuvaajasta. Halimede on halkaisijaltaan noin 60 kilometriä ja näyttäytyy harmaana näkyvän valon aallonpituudella. Yleisesti otaksutaan, että Halimede on syntynyt Nereidin ja jonkin toisen kappaleen törmäyksen seurauksena. Tätä tukee paitsi yleinen törmäystodennäköisyys, myös se että näiden kahden kiertolaisen pinta näkyy kuvissa saman värisenä.


title: Rutiini

text: Rutiini on sitrusflavonoidi, jolla on lääketieteellisesti hyödyllisiä ominaisuuksia antioksidanttina sekä metallien kelatoijana.


title: Rutiini

text: Rutiini on glykosidi, jonka aglykoni on kversetiini (flavonoli) ja glykoni on rutinoosi (disakkaridi).


title: Rutiini

text: Rutiini voi kelatoida kationeja sitoen mm. Fe:n ja siten estäen sen reagoinnin vetyperoksidin (HO) kanssa, joka voisi muuten tuottaa Fenton reaktion kautta voimakkaampia vapaita radikaaleja (mm. OH*), jotka voivat vaurioittaa soluja. Rutiini on lisäksi antioksidantti ja voi siksi auttaa useissa hitaasti kehittyvissä rappeumasairauksissa, syövän ehkäisyssä ja raudan yliannostuksen hoidossa.


title: Rutiini

text:
Rutiini voimistaa hiussuonia ja voi siksi vähentää verenvuototaudin oireita.
Rutiini saattaa ehkäistä suonikohjujen syntymistä sekä vähentää sydänsairauksien riskiä estämällä LDL:n hapettumista sekä vähentämällä hapettuneen sytotoksisuutta.


title: Rutiini

text: Rutiinia esiintyy tattarissa, "Rheum"-suvun kasvien (esimerkiksi raparperin) lehdissä ja varsissa, brasilialaisen Fava D'Anta -puun hedelmissä, sekä monissa muissa kasveissa pienissä määrin. Kelatoimisominaisuutensa ansiosta rutiini toimii kasveissa ravinteiden kuljettajana maaperästä kasvin eri osiin.


title: Passai

text:
Passai (披塞) on nimitys katalle, jota harjoitellaan karatessa (nimitys Passai on okinawalainen, vastaava kata tunnetaan Japanissa nimellä Bassai). Katasta tunnetaan kaksi versiota, "Passai sho" ja "Passai dai". Passaita muistuttavia liikesarjoja harjoitellaan myös korealaisissa (Taekwondo, Tang Soo Do, Soo Bahk Do) ja kiinalaisissa kamppailulajeissa. Koreassa Passailla on lukuisia nimityksiä: "Bassahee", "Bal Se", "Pal Che", "Palsek", "Bal Sae", "Ba Sa Hee", ja "Bal Sak". Kiinassa sitä kutsutaan nimillä "bàoshī" (mandariinikiina), "Bá-săi" (Fuzhoun murre) ja "pà-sai" (minnan).
Passaissa on ilmeisiä vaikutteita kiinalaisista leopardi ja leijona wushu-tyyleistä, minkä vuoksi monet uskovat lajin juurien olevan Kiinassa.


title: Heidi Brunila

text: Heidi Brunila (s. 8. heinäkuuta 1977) on turkulainen iskelmälaulaja. Hänen musiikkiharrastuksensa alkoi jo lapsena pianonsoiton ja kuorolaulun merkeissä. Ensimmäiset keikkansa hän teki 19-vuotiaana.


title: Heidi Brunila

text: Vuonna 2000 hän sai rinnalleen kolmihenkisen orkesterin, jolle annettiin nimeksi JustUs. Samana vuonna hän sijoittui tangomarkkinoilla kahdenkymmenen parhaan naisen joukkoon. Brunila on ottanut osaa myös muihin laulukilpailuihin. Syksyllä 2001 Heidi aloitti Semites-orkesterin solistina. Semitesin kanssa hän kiersi kolme vuotta tanssilavoja ja ravintoloita ympäri Varsinais-Suomea.


title: Heidi Brunila

text: Keväällä 2002 ilmestyi albumi "Semites & Heidi Brunila". Elokuussa 2007 ilmestyi single "Piippuun", johon Markku Heikkilä teki uudet turkulaiset sanat Tony Hatchin sävellykseen "Downtown".


title: Heidi Brunila

text: Brunila on sittemmin keikkaillut New Style -orkesterin kanssa.


title: Saint John (joki)

text: Saint John () on Yhdysvalloissa ja Kanadassa virtaava joki. Se saa alkunsa Mainen osavaltion luoteisosasta ja laskee New Brunswickin kautta Fundynlahteen Atlantin valtameressä. Osa joesta muodostaa Yhdysvaltain ja Kanadan välisen rajan. Joki on pituudeltaan 673 kilometriä ja sen valuma-alue on noin 55 400 neliökilometriä, josta noin 20 000 neliökilometriä on Yhdysvaltain puolella. Alkulähteen korkeus on 350 metriä.


title: Innamo

text: Innamo on saari ja kylä Turunmaan saaristossa Saaristomerellä. Se on osa Paraisten kuntaa ja sijaitsee entisen Nauvon kunnan alueella linnuntietä noin kymmenen kilometrin päässä Nauvon keskustasta luoteeseen.


title: Innamo

text: Yhteysalus M/S Falkö liikennöi päivittäin Innamoon.


title: Innamo

text: Innamo on mainittu eräissä keskiaikaisissa asiakirjoissa. Saarella on mahdollisesti ollut jonkinlainen majapaikka, koska Turusta kulkeva väylä kulki Innamon ohi. Vuodelta 1540 peräisin olevassa Varsinais-Suomen maakirjassa on maininta kahdesta Korppoon läntisen verotilan verotalonpojasta. Talonpojat olivat Hans Thomason ja Frans Clemitzson. Innamo kuului Mynämäen kihlakunnan Korppoon pitäjään oikeudenkäytön kannalta ja Nauvon pitäjään kirkon kannalta.


title: Innamo

text:
Kylässä tehtiin vuonna 1793 isojako, jolloin kylässä oli neljä tilaa. Isojaon jälkeen vuosisadan vaihteessa tiloista kaksi halottiin.
Saaren tilat säilyivät pitkälle 1900-luvulle asti lähes ennallaan. Viime vuosikymmenten aikana saaria ja tilojen maalaistaloja on myyty ulkopuolisille. Metsien ja peltojen omistus on myös vaihtunut kylän sisällä. Kylän asemakaavassa ei ole tapahtunut oikeastaan lainkaan muutoksia ja talot ovat pääasiassa paikoilla, joissa ne alun perinkin sijaitsivat. Näiden seikkojen vuoksi Innamon kylänraitilla on melko vanhanaikainen leima.


title: Innamo

text: Innamo oli vuonna 1964 Seurasaarisäätiön kylätutkimuksen kohteena edustamassa Läntisen Turunmaan saariston keskisuuria kyliä. Innamon valintaan tutkimuskohteeksi vaikutti muun muassa se, että vanhoille sisäsaariston kylille usein ominainen rivikylän muoto oli vielä havaittavissa. Kylän rakennetussa ympäristössä nähtiin sekä maanviljelys- että kalastajakylän piirteitä. Kallioisella ja metsäisellä Innamon saarella olevaan samannimiseen kylään kuului pääsaaren lisäksi myös eräitä sen länsi- ja koillispuolisia lähisaaria.


title: Innamo

text: Kylän asutus keskittyi lämpimälle ja valoisalle etelärinteelle peltoaukeiden pohjoispuolelle, noin 300 metrin päähän kylänrannasta. Suojainen satama ja saarta ympäröivät laajat vesialueet tarjosivat hyviä mahdollisuuksia kalastukselle, ja sijainti vilkkaan väylän varrella loi puitteet merenkulkuun. Tosin kalastuksella vain täydennettiin maataloudesta saatuja tuloja. Ympäri vuoden auki pidetty laivaväylä Ruotsiin jätti saaren talvella eristyksiin.


title: Innamo

text: Tutkimusaikaan kylässä asui noin 25 henkeä. Väkimäärä oli vähentynyt noin kolmasosaan verrattuna 1900-luvun alkuun. Yhtä alun perin seiskarilaisen kalastajan asuttamaa tilaa lukuun ottamatta Innamon yhteisö oli ruotsinkielistä.


title: Innamo

text:
Varhaisissa asiakirjoissa saaren nimi on kirjoitettu muodoissa "Jnnimo" (1540), "Innama" (1555) ja "Innamo" (1556). Alkuperäinen suomalaismuoto on todennäköisesti "Innanmaa", jonka lopussa on suurta saarta merkinnyt sana "maa". Nimen alkuosa on liitettävissä satakuntalais-hämäläisiin "Inna-" tai "Inta-"henkilönnimiin. Mahdollisena on pidetty myös sitä, että nimeen sisältyisi Kalannin kylännimi "Inhamo".
1900-luvun alussa kyläläiset kutsuivat Innamoa nimellä "Immo".


title: Perdita

text: Perdita (väliaikainen nimi: S/1986 U 10) on Uranuksen kuu, joka löydettiin vuonna 1999 Voyager 2:n vuonna 1986 ottamista kuvista. Sen olemassaolo varmistui Hubblen ottamien kuvien perusteella.


title: Perdita

text: Perditan kiertorata kulkee Belindan ja Puckin välistä.


title: Nicole Appleton

text: Nicole Marie Appleton-Gallagher (s. 7. joulukuuta 1974) on kanadalainen poplaulaja.


title: Nicole Appleton

text: Appleton pääsi vuonna 1983 Sylvia Young Theatre Schooliin, jossa hän tapasi tulevan yhtyetoverinsa Melanie Blattin. Vuonna 1995 Nicole perusti sisarensa Natalien sekä Blattin ja Shaznay Lewisin kanssa All Saintsin. Suuresta kansainvälisestä menestyksestään huolimatta yhtye hajosi vuonna 2001. Sen comebackista tiedotettiin 24. tammikuuta 2006.


title: Nicole Appleton

text: Appletonilla oli rakkaussuhde Robbie Williamsin kanssa, jonka hän tapasi Top of the Pops -ohjelman kuvauksessa vuonna 1997. Appleton aloitti myöhemmin suhteen Liam Gallagherin kanssa; parin poika Gene Gallagher syntyi 3. heinäkuuta 2001. Gallagher ja Appleton vihittiin 14. helmikuuta 2008.


title: Nicole Appleton

text: Nicole ja Natalie Appletonilla on myös oma Appleton-duonsa. Sisarukset ovat esiintyneet elokuvassa "Honest" (2000).


title: Melanie Blatt

text: Melanie Ruth Blatt (s. 25. maaliskuuta 1975 Lontoo) on brittiläinen laulaja. Hän on yksi popyhtye All Saintsin (1996–2001, 2006–) jäsenistä.


title: Melanie Blatt

text: Blatt syntyi Lontoossa juutalaisille vanhemmille ja pääsi 1980-luvulla Sylvia Young Theatre Schooliin, jossa hän tapasi tulevan yhtyetoverinsa Nicole Appletonin.


title: Melanie Blatt

text: Blattilla todettiin lapsuusiässä hoitoa vaatinut skolioosi. Hänellä on ollut muutama elokuvarooli ja hän on julkaissut myös soololevytyksiä.


title: Shaznay Lewis

text: Shaznay Tricia Lewis (s. 14. lokakuuta 1975) on brittiläinen poplaulaja. Hän kuuluu All Saintsin jäseniin, mutta on esiintynyt myös elokuvissa ja julkaissut soololevytyksiä, kuten albumin "Open" (2004).


title: Si Si Live

text: Si Si Live on Pelle Miljoona & Rockers -yhtyeen livelevy ja debyyttialbumi, joka julkaistiin syksyllä 1992 tupla-LP:nä ja CD:nä. Pelle Miljoonalle kyseessä on järjestyksessään 16. albumi.


title: Si Si Live

text: Yhtye käytti vielä tuolloin nimeä Rockers, joka on levyn kannessakin. Myöhemmin nimi vakiintui muotoon Pelle Miljoona & Rockers.


title: Flavonolit

text: Flavonolit ovat luokka flavonoideja, joissa on runkona 3-hydroksiflavoni (3-hydroksi-2-fenyylikromen-4-oni (IUPAC)). Flavonolien monimuotoisuus syntyy fenolien erilaisten -OH ryhmien sijainnista, sekä niiden erilaisista mahdollisista yhdistelmistä.


title: Flavonolit

text: Flavonoleihin kuuluu esimerkiksi:


title: Rif Dimašqin maakunta

text: Rif Dimašq () on yksi Syyrian neljästätoista maakunnasta ja se sijaitsee maan lounaisosassa. Se on hallintokeskustaan Damaskosta (Rif Dimašq) ympäröivä "maaseutumaakunta"; Damaskos muodostaa oman, itsenäisen maakuntatason hallintoalueensa.


title: Rif Dimašqin maakunta

text: Maakunnan pinta-ala on 18 032 neliökilomatriä. Asukasluku oli 2 273 074 (2004 väestönlasku), tai 2 836 000 (31.12.2011 arvio).


title: Rif Dimašqin maakunta

text: Maakunnan hallintokeskus on pääkaupunki Damaskos, joka jää Rif Dimašqin maakunnan sisälle erillisenä maakuntatason hallintoalueena. Rif Dimašqin maakunta rajautuu kaakossa Jordaniaan. Etelässä naapurina ovat As-Suwaydan ja Dar'an maakunnat, lännessä Israelin miehittämä Kuneitran maakunta, luoteessa Libanon ja pohjoisessa Homsin maakuntaan.


title: Rif Dimašqin maakunta

text: Aluehallinnon toisella tasolla maakunta jakautuu piirikuntiin.


title: Pahan kehä

text: Pahan kehä ("They Live") on vuonna 1988 julkaistu toiminnallinen sci-fi-trilleri. Elokuvan ohjasi John Carpenter ja sen pääosassa on showpainijanakin tunnettu Roddy Piper.


title: Pahan kehä

text:
John Nada (Piper) on duunari, joka etsii uudesta asuinkaupungistaan työpaikkaa. Hänet palkataan rakennustyömaalle, jossa hän tutustuu Frankiin (David). Mellakkapoliisin myllättyä Nadan asuinalueen hän löytää aurinkolasit, jotka paljastavat Maan sellaisena kuin se todellisuudessa on: avaruusolentojen riistämä avaruuden kolmas maailma. Avaruusolennot käyttävät subliminaalisia viestejä ihmisten turruttamiseen ja alistamiseen, ja kätkevät viestit sekä todellisen olemuksensa ihmisiltä tuntemattomasta paikasta lähetettävällä signaalilla. Nada päättää etsiä lasien valmistajan ja löytää tiensä vapaustaistelijoiden vastarintaliikkeen luokse. Yhdessä Frankin kanssa hän taistelee tiensä avaruusolentojen signaalin alkulähteelle ja tuhoaa lähettimen. Kun signaali katoaa, ihmiset alkavat nähdä avaruusolennot sellaisina kuin nämä todellisuudessa ovat.
"Video-oppaassa" vuodelta 1994 Harri Närhi kuvaa "Pahan kehää" yhdestä ideasta kehitetyksi pitkäksi vitsiksi, joka kuitenkin toimii. Hän antaa elokuvalle neljä tähteä viidestä, mikä vastaa sanallista arviota ”erinomainen”.


title: Emmanuelle Vaugier

text: Emmanuelle Vaugier (s. 23. kesäkuuta 1976 Vancouver, Brittiläinen Kolumbia) on kanadalainen näyttelijä ja malli, joka tuli tunnetuksi Smallvillen myötä.


title: Emmanuelle Vaugier

text: Vaugier teki high schoolin aikana mallin töitä ja hänen näyttelijän uransa alkoi 1990-luvulla elokuvan Rikkirevitty perhe myötä. Vuotta myöhemmin Vaugier esiintyi usean jakson ajan televisiosarjassa "Madison". Lisäksi hän on näytellyt useamman jakson verran kanadalaisessa televisiosarjassa "Lost Girl". Sittemmin hän on tehnyt useita vierailevia rooleja televisiosarjoissa, kuten "Äärirajoilla, Seitsemän päivää" ja "Dead Man's Gun". Vaugier teki myös elokuvarooleja kuten Hysteria ja Fear II – Kuolleiden paluu.


title: Emmanuelle Vaugier

text: 2000-luvulla hän sai yhä enemmän rooleja ja esiintyikin useissa televisiosarjoissa, joista parhaiten Vaugier muistetaan "Smallvillestä", tohtori Helen Brycen roolista. Muita sarjoja ovat muun muassa "Siskoni on noita, Rokkistaran käsikirja, Veronica Mars, Tunteet pelissä, Miehenpuolikkaat, Supernatural, Tulilinjalla" ja "". Sarjojen lisäksi hän on esiintynyt elokuvissa "Kaikki viisi vaimoani, Viiltäjän kirje helvetistä, 40 päivää ja 40 yötä, Dolan's Cadillac, Saw II" ja "Saw IV".


title: Emmanuelle Vaugier

text: Vaugier teki ensimmäisen ääniroolinsa videopeliin "" vuonna 2006.


title: Emmanuelle Vaugier

text: Hän omistaa kaksi koiraa ja pitää patikoimisesta.


title: Aglykoni

text: Aglykoni on glykosidin runko-osa, johon sokeriosa eli glykoni kiinnittyy glykosidisidoksella.


title: Aglykoni

text: Aglykonia käytetään glykosidien jaotteluun yhdessä glykosidisidoksen tyypin kanssa. Biokemian ja farmakologian kannalta glykosidien käyttökelpoisin luokittelu tehdään aglykonin mukaan. Seuraavassa glykosideja luokiteltuna aglykonin mukaan:


title: Näyttötutkinto

text: Näyttötutkinto on erityisesti aikuisille suunniteltu joustava ammatillisen tutkinnon suorittamistapa. Ammatilliset perustutkinnot (PT), ammattitutkinnot (AT) ja erikoisammattitutkinnot (EAT) voi suorittaa näyttötutkintona.


title: Näyttötutkinto

text: Aikuiset voivat osoittaa näyttötutkinnolla ammattitaitonsa ja saada osaamisestaan virallisen tutkintotodistuksen. Tutkinnon suorittajat osallistuvat tavallisesti myös tutkintoon valmistavaan koulutukseen. Koulutuksen sisältö ja kesto määritellään silloin aikaisemman koulutuksen ja työkokemuksen perusteella jokaiselle henkilökohtaisesti. Näyttötutkintojärjestelmä tukee elinikäistä oppimista ja tarjoaa samalla merkittävän henkilöstön kehittämisvälineen yrityksille.


title: Näyttötutkinto

text: Näyttötutkinnot ovat ammattitaidon hankkimistavasta riippumattomia. Koulutuksessa, työelämässä ja harrastuksissa hankittua osaamista voi hyödyntää tutkinnoissa vaaditun ammattitaidon näytöissä. Tärkeintä on ammatin hallinta ja ammatillisen osaamisen osoittaminen.


title: Näyttötutkinto

text: Tutkinnon suorittaja voi valita itselleen tarpeellisia tutkinnon osia tutkinnon perusteissa vaaditun mukaisesti. Tutkintosuoritukset suunnitellaan siten, että tutkinnon voi suorittaa tutkinnon osa kerrallaan. Näyttötutkintoon voi osallistua kuka tahansa, jolla on riittävä ammattitaito tutkinnon suorittamiseksi.


title: Näyttötutkinto

text: Ammatillisissa perustutkinnoissa osoitetaan ammattitaidon saavuttamisen edellyttämät tiedot ja taidot, ammattitutkinnossa ammattityöntekijältä vaadittava ammattitaito ja erikoisammattitutkinnoissa alan vaativimpien työtehtävien hallinta.


title: Näyttötutkinto

text: Näyttötutkinnon ja siihen valmistavan koulutuksen voi suorittaa myös työn ohella. Tutkintoja järjestetään kaikilla ammatillisilla koulutusaloilla. Tutkintonimikkeitä on noin 360.


title: Näyttötutkinto

text: Henkilökohtaistaminen tarkoittaa näyttötutkintojärjestelmässä tutkinnon suorittajan ja opiskelijan ohjaus-, neuvonta-, opetus- ja tukitoimien asiakaslähtöistä suunnittelua ja toteuttamista.


title: Näyttötutkinto

text: Koulutuksen ja/tai tutkinnon järjestäjä selvittää koulutukseen hakijan osoittaman osaamisen, muun aikaisemmin saavuttaman osaamisen, muut lähtökohdat ja hänelle soveltuvan tutkinnon. Henkilökohtaistetussa tutkinnon suorittamisessa noudatetaan tutkinnon perusteissa määriteltyjä ammattitaitovaatimuksia, arvioinnin kohteita ja kriteerejä sekä ammattitaidon osoittamistapoja. Tutkintosuoritukseksi tai sen osaksi tunnustetaan myös aikaisemmin osoitettu ja arvioijien hyväksymä osaaminen.


title: Näyttötutkinto

text: Koulutuksen sisältöä ja kestoa määriteltäessä otetaan huomioon aikuisen elämäntilanne, aikaisemmin hankittu ja osoitettu osaaminen, todetut oppimistarpeet ja työssä oppimisen mahdollisuudet. Lisäksi henkilökohtaistamisessa valitaan opiskelijalle soveltuvat koulutuksen järjestämismuodot, oppimisympäristöt, opetus- ja arviointimenetelmät ja ohjaustoimet.


title: Näyttötutkinto

text: Henkilökohtaistamisessa otetaan huomioon myös erilaisesta kulttuuri- ja kielitaustasta tai muusta syystä, kuten luki- ja kirjoitushäiriöistä mahdollisesti johtuvat erityistarpeet.